open-index/open-wikipedia-markdown huggingface dataset:
ഓം ശാന്തി ഓശാന

ജൂഡ് ആന്റണി ജോസഫ് സംവിധാനം ചെയ്ത് 2014ൽ പുറത്തിറങ്ങിയ മലയാളചലച്ചിത്രമാണ് **ഓം ശാന്തി ഓശാന**. നസ്രിയ നസീമും നിവിൻ പോളിയും പ്രധാന കഥാപാത്രങ്ങളെ അവതരിപ്പിച്ചിരിക്കുന്ന ഈ ചിത്രത്തിന്റെ രചന നിർവഹിച്ചിരിക്കുന്നത് മിഥുൻ മാനുവൽ തോമസാണ്. വിനീത് ശ്രീനിവാസൻ, അജു വർഗീസ്, രഞ്ജി പണിക്കർ, വിനയ പ്രസാദ് തുടങ്ങിയവരും ഈ ചിത്രത്തിൽ അഭിനയിക്കുന്നുണ്ട്. അനന്യ ഫിലിംസ് നിർമ്മിച്ചിരിക്കുന്ന ഈ ചിത്രത്തിന്റെ സംഗീതം ഷാൻ റഹ്മാന്റെയാണ്. വ്യത്യസ്തമായ ഒരു പ്രണയകഥ പറഞ്ഞ ഓം ശാന്തി ഓശാന വൻ പ്രദർശന വിജയം നേടി.

## അഭിനയിച്ചവർ
*നസ്രിയ നസീം - പൂജ മാത്യു
*നിവിൻ പോളി - ഗിരി മാധവൻ
*വിനീത് ശ്രീനിവാസൻ - ഡോക്ടർ പ്രസാദ് വർക്കി
*അജു വർഗീസ് ‌- ഡേവിഡ് കാഞ്ഞാണി
*രഞ്ജി പണിക്കർ  -ഡോക്ടർ മാത്യു ദേവസ്യ
*വിജയരാഘവൻ - ടോമിച്ചൻ
* വിനയ പ്രസാദ് - റേച്ചൽ
*ലാൽ ജോസ് - ജേക്കബ് തരകൻ
*നിക്കി ഗൽറാണി - തെന്നൽ. കെ. വാരിയർ
*ഷറഫുദ്ദീൻ
*നെൽസൺ 
*ശോഭ മോഹൻ

## ഗാനങ്ങൾ

## അവലംബം

## പുറത്തേക്കുള്ള കണ്ണികൾ
* Ohm Shanthi Oshaana on Facebook
* 

വർഗ്ഗം:മികച്ച ജനപ്രിയ ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:2014-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
മോഹിത് റെയ്ന

ഇന്ത്യയിലെ ടെലിവിഷൻ അഭിനേതാവും ബോളിവുഡ് നടനുമാണ് **മോഹിത് റെയ്ന**.

## അവലംബം

## പുറത്തേക്കുള്ള കണ്ണികൾ

*
റ്റെയ്റ്റ് മോഡേൺ

ലണ്ടൻ<nowiki/> നഗരത്തിൽ സ്ഥിതി ചെയ്യുന്ന മോഡേൺ ആർട്ട് പ്രദർശനവേദിയാണ് റ്റേയ്റ്റ് മോഡേൺ. ലോകത്തിലേറ്റവും അധികം സന്ദർശകരെത്തിച്ചേരുന്ന മോഡേൺ ആർട്ട് ഗാലറികളിലൊന്നാണിത്. തേംസ്<nowiki/> നദീതീരത്ത് മുമ്പുണ്ടായിരുന്ന ബാങ്ക്സൈഡ് പവർസ്റ്റേഷൻ  നിന്നിരുന്നിടത്താണ് ഇന്നത്തെ ആർട്ട് ഗാലറി സ്ഥിതി ചെയ്യുന്നത്. 1900 മുതൽക്കുള്ള വിവിധ കലാസൃഷ്ടികൾ ഇവിടെ പ്രദർശിപ്പിച്ചിരിക്കുന്നു. 
thumb|right|upright|റ്റെയ്റ്റ് മോഡേൺ ഉദ്ഘാടനദിവസം. മില്ലേനിയം പാലത്തിൽ നിന്നുള്ള ദൃശ്യം.

## ചരിത്രം
1947ലും 1963ലും രണ്ടു ഘട്ടമായി പണി പൂർത്തിയാക്കി പ്രവർത്തമാരംഭിച്ച ബാങ്ക്സൈഡ് പവർസ്റ്റേഷൻ ഡിസൈൻ ചെയ്തത് സർ ഗിൽബർട്ട് സ്കോട്ട് ആയിരുന്നു. 1981ൽ പവർസ്റ്റേഷൻ അടച്ചുപൂട്ടി. 1992ൽ ബ്രിട്ടിഷ്<nowiki/> ദേശീയ ആർട്ട് ഗാലറിയിൽ  പ്രവർത്തിച്ചിരുന്ന  റ്റേയ്റ്റ് ഗാലറി ആധുനിക കലാസൃഷ്ടികളുടെ പ്രദർശനത്തിനായി ഒരു കെട്ടിടനിർമ്മാണ മത്സരം നടത്തുകയുണ്ടായി. പവർസ്റ്റേഷൻ കെട്ടിടം തകർക്കാതെ അതിനെ ലളിതമായി പുനർനിർമ്മിക്കാനുള്ള ആശയം മുന്നോട്ടുവെച്ച ഹെർസോഗ്, ഡി മ്യൂറൺ എന്നിവരാണ് മത്സരത്തിൽ വിജയികളായത്.  20-ാം നൂറ്റാണ്ടിലെ ഫാക്ടറികളെ ഓർമ്മിപ്പിക്കുന്നതാണ് റ്റേയ്റ്റിന്റെ  പല ഭാഗങ്ങളും. ഈ നിർമ്മാണചരിത്രം 2008ൽ ഒരു ഡോക്കുമെന്ററിക്ക് വിഷയമായിട്ടുണ്ട്. 
## ഗാലറികൾ
thumb|left|റ്റേയ്റ്റിലെ ഒരു പ്രദർശനവേദി
1900 മുതൽക്കുള്ള വിവിധ ആധുനിക കലാസൃഷ്ടികൾ ഇവിടെ പ്രദർശിപ്പിച്ചിരിക്കുന്നു.
### ശേഖരങ്ങളുടെ പ്രദർശനം
വിഷയം തിരിച്ചുള്ള ചിത്രങ്ങളുടെയും ശില്പങ്ങളുടെയും ശേഖരം റ്റേയ്റ്റിലെ പ്രദർശനത്തിലുൾപ്പെടുന്നു. കാലികമായ മാറ്റങ്ങൾ പ്രദർശനത്തിൽ ഇടയ്ക്കിടെ വരുത്താറുണ്ട്. 
thumb|right|upright|റ്റേയ്റ്റ് മോഡേണിലെ ചിമ്മിനി.

## പുറത്തോട്ടുള്ള കണ്ണി
*
*'Tate Modern: a Year of Sweet Success'  by Esther Leslie, in Radical Philosophy
*The buildings of Bankside Power Station(Tate Modern) and Battersea Power Station compared 
*

വർഗ്ഗം:കല
വർഗ്ഗം:മ്യൂസിയങ്ങൾ
രസം (ചലച്ചിത്രം)

2015-ൽ പുറത്തിറങ്ങിയ മലയാളചലച്ചിത്രമാണ് ***രസം***. ചായ ഫിലിംസിനോടൊപ്പം ഗ്രൂപ്പ് ടെൻ എന്റർടൈൻമെന്റ് നിർമ്മിച്ച ചിത്രം സംവിധാനം ചെയ്തത് രാജീവ് നാഥ് ആണ്. സുദീപ് കുമാറിന്റെ കഥക്ക് അദ്ദേഹവും രാജീവ് നാഥും നെടുമുടി വേണുവും ചേർന്നാണ് തിരക്കഥ രചിച്ചിരിക്കുന്നത്. മോഹൻലാൽ, ഇന്ദ്രജിത്ത് പ്രധാനവേഷത്തിലെത്തുന്ന ചിത്രത്തിൽ നെടുമുടി വേണു, ദേവൻ, വരുണ ഷെട്ടി തുടങ്ങിയവരാണ് മറ്റു കഥാപാത്രങ്ങളെ അവതരിപ്പിച്ചിരിക്കുന്നത്. മോഹൻലാൽ അദ്ദേഹമായിത്തന്നെ അതിഥിതാരമായി ആണ് ഈ ചിത്രത്തിൽ അഭിനയിക്കുന്നത്. ഖത്തറിലും ദുബായിലുമായാണ് ഈ ചിത്രം ചിത്രീകരിച്ചിരിക്കുന്നത്.

2015 ജനുവരി 23-ന് ആണ് ഈ ചിത്രം പ്രദർശനത്തിനെത്തിയത്.

## താരനിര

## ഗാനങ്ങൾ
*വരികൾ:കാവാലം നാരായണപ്പണിക്കർ
*ഈണം:  ജോബ്‌ കുര്യൻ

		
രസം(2015)
## അവലംബം

## പുറംകണ്ണികൾ
*  
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കാവാലം നാരായണപ്പണിക്കരുടെ ഗാനങ്ങൾ
വർഗ്ഗം:രാജീവ് നാഥ് സംവിധാനം ചെയ്ത ചലച്ചിത്രങ്ങൾ
ഇസെഡ്.ടി.ഇ

ചൈനയിലെ ഒരു ബഹുരാഷ്ട്ര ടെലികമ്മ്യൂണിക്കേഷൻ കമ്പനിയാണ് **ഇസെഡ്.ടി.ഇ കോർപ്പറേഷൻ**. മൊബൈൽ, സ്മാർട്ട് ഫോണുകൾ, ടെലികമ്മ്യൂണിക്കേഷൻ അനുബന്ധ ഉപകരണങ്ങളും നിർമ്മിക്കുന്ന കമ്പനിയുടെ ആസ്ഥാനം ചൈനയിലെ ഷെൻസെനിലാണ്. 1985-ൽ പ്രവർത്തനം ആരംഭിച്ച കമ്പനി ചൈനയിൽ ടോപ് ഫൈവ് സ്മാർട്ട് ഫോൺ മാനുഫാക്ചേഴ്സറും ആഗോളതലത്തിൽ ടോപ്ടെണിൽ ഉൾപ്പെടുന്നതുമാണ്. ഇസെഡ്.ടി.ഇ ഹോങ്കോങ്ങിലും ഷെൻഷെൻ സ്റ്റോക്ക് എക്സ്ചേഞ്ചിലും ലിസ്റ്റ് ചെയ്തിട്ടുണ്ട്.

വയർലെസ്, എക്സ്ചേഞ്ച്, ഒപ്റ്റിക്കൽ ട്രാൻസ്മിഷൻ, ഡാറ്റാ ടെലികമ്മ്യൂണിക്കേഷൻ ഗിയർ, ടെലികമ്മ്യൂണിക്കേഷൻ സോഫ്റ്റ്‌വെയർ, മൊബൈൽ ഫോണുകൾ എന്നിവയാണ് ഇസെഡ്.ടി.ഇ-യുടെ പ്രധാന ബിസിനസ്സ്. ഇസെഡ്.ടി.ഇ പ്രാഥമികമായി സ്വന്തം പേരിൽ ഉൽപ്പന്നങ്ങൾ വിൽക്കുന്നു, എന്നാൽ ഇത് ഒരു ഒഇഎം(OEM-original equipment manufacturer)കൂടിയാണ്.

മറ്റു രാജ്യങ്ങളെ വൻതോതിൽ നിരീക്ഷണം നടത്തുന്ന ചൈനീസ് സർക്കാരുമായുള്ള ബന്ധത്തെച്ചൊല്ലി കമ്പനി അമേരിക്ക, ഇന്ത്യ, സ്വീഡൻ എന്നിവിടങ്ങളിൽ വിമർശനം നേരിട്ടിട്ടുണ്ട്. സാമ്പത്തിക ഉപരോധങ്ങൾ ലംഘിച്ച് ഇറാനിലേക്കും ഉത്തരകൊറിയയിലേക്കും യുഎസ് സാങ്കേതികവിദ്യ അനധികൃതമായി കയറ്റുമതി ചെയ്തതിന് 2017-ൽ ഇസെഡ്.ടി.ഇയ്ക്ക് പിഴ ചുമത്തി. 2018 ഏപ്രിലിൽ, ഈ ഗുരുതര കുറ്റകൃത്യത്തിലേർപ്പെട്ട ജീവനക്കാർക്കെതിരെ ശരിയായ രീതിയിൽ ശിക്ഷിക്കുന്നതിനോ അല്ലെങ്കിൽ തിരുത്തൽ നടപടികൾ കൈക്കൊള്ളുന്നതിനോ കമ്പനി പരാജയപ്പെട്ടു, യുഎസ് ഡിപ്പാർട്ട്‌മെന്റ് ഓഫ് കൊമേഴ്‌സ് യുഎസ് കമ്പനികളെ (സെമികണ്ടക്ടർ) ഇസെഡ്.ടി.ഇയിലേക്ക് കയറ്റുമതി ചെയ്യുന്നതിൽ നിന്ന് ഏഴ് വർഷത്തേക്ക് വിലക്കി. ഇസെഡ്.ടി.ഇ അതിന്റെ സീനിയർ മാനേജ്‌മെന്റിനെ മാറ്റി, അധിക പിഴകൾ അടയ്ക്കാനും 10 വർഷത്തേക്ക് ഒരു ഇന്റേണൽ കംപ്ലയൻസ് ടീം സ്ഥാപിക്കാനും സമ്മതിച്ചതിന് ശേഷം 2018 ജൂലൈയിൽ നിരോധനം നീക്കി. 2020 ജൂണിൽ, ഫെഡറൽ കമ്മ്യൂണിക്കേഷൻസ് കമ്മീഷൻ (FCC) ഇസെഡ്.ടി.ഇ ദേശീയ സുരക്ഷാ ഭീഷണിയായി പ്രഖ്യാപിച്ചു.2023 ൽ യൂറോപ്യൻ കമ്മീഷൻ ടെലികമ്മ്യൂണിക്കേഷൻ സേവനങ്ങൾ നൽകുന്നതിൽ നിന്ന് ഇസെഡ്.ടി.ഇ നിരോധിച്ചു.
## ചരിത്രം
1985-ൽ ഗ്വാങ്‌ഡോംഗ് പ്രവിശ്യയിലെ ഷെൻ‌ഷെനിൽ സിയോങ്സിങ് സെമികണ്ടക്ടർ കോ.,(Zhongxing semiconductor Co.) ലിമിറ്റഡ് ആയി സ്ഥാപിതമായ ഇസെഡ്.ടി.ഇ, ചൈനയുടെ എയ്‌റോസ്‌പേസ് വ്യവസായ മന്ത്രാലയവുമായി ബന്ധപ്പെട്ട ഒരു കൂട്ടം നിക്ഷേപകരാണ് ഇതിന് മുൻകൈ എടുത്തത്.1993 മാർച്ചിൽ, സിയോങ്സിങ് സെമികണ്ടക്ടർ അതിന്റെ പേര് സിയോങ്സിങ് ന്യൂ ടെലികമ്മ്യൂണിക്കേഷൻ ഇക്യുപ്മെന്റ് കോ. ലിമിറ്റഡ് എന്നാക്കി മാറ്റുകയും 3 ദശലക്ഷം ആർഎംപി(RMB) മൂലധനം നൽകുകയും "സർക്കാർ ഉടമസ്ഥതയിലുള്ളതും പ്രൈവറ്റായി പ്രവർത്തിക്കുന്ന" സാമ്പത്തിക സ്ഥാപനമായി ഒരു പുതിയ ബിസിനസ് മോഡൽ സൃഷ്ടിക്കുകയും ചെയ്തു. ഇസെഡ്.ടി.ഇ 1997-ൽ ഷെൻ‌ഷെൻ സ്റ്റോക്ക് എക്‌സ്‌ചേഞ്ചിലും 2004 ഡിസംബറിൽ ഹോങ്കോംഗ് സ്റ്റോക്ക് എക്‌സ്‌ചേഞ്ചിലും ഇനിഷ്യൽ പബ്ലിക് ഓഫറിംഗ് (ഐപിഒ) നടത്തി.

കമ്പനി തുടക്കത്തിൽ ആഭ്യന്തര വിൽപ്പനയിൽ നിന്ന് ലാഭം നേടുകയും,അതിന്റെ 2004-ലെ ഹോങ്കോംഗ് ഐപിഒയിൽ നിന്നുള്ള വരുമാനം ഉപയോഗിച്ച് ആർ & ഡി(Research and development) നടത്തുകയും, വികസിത രാജ്യങ്ങളിൽ ഉൽപ്പാദനം, വിൽപ്പന എന്നിവ വർദ്ധിപ്പിക്കുകയും ചെയ്യുമെന്ന് പ്രതിജ്ഞയെടുത്തു.2006-ൽ അന്താരാഷ്‌ട്ര ടെലികോം വിപണിയിൽ മുന്നേറി, സിഡിഎംഎ(CDMA) നെറ്റ്‌വർക്കുകൾക്കായി 40% പുതിയ ആഗോള ഓർഡറുകൾ ലഭിച്ചു,ഷിപ്പ്‌മെന്റുകളുടെ എണ്ണം വച്ച് ഈ കമ്പനി ലോക സിഡിഎംഎ ഉപകരണ വിപണിയിൽ ഒന്നാമതെത്തി. അതേ വർഷം തന്നെ ഇസഡ്.ടി.ഇ കനേഡിയൻ ടെലസ്(Telus) കമ്പനിയുമായി സഖ്യത്തിലെത്താൻ സാധിച്ചു. വൈഫൈ അലയൻസിൽ അംഗത്വവും ലഭിച്ചു.

## അവലംബം
തലപ്പിള്ളി (വിവക്ഷകൾ)

**തലപ്പിള്ളി** എന്ന പദം താഴെ പറയുന്നവയിൽ ഏതിനെയും വിവക്ഷിക്കാം
* തലപ്പിള്ളി - തൃശ്ശൂരിന്റെ വടക്കുള്ള ഭൂപ്രദേശം.
* തലപ്പിള്ളി രാജ്യം - കേരളത്തിലെ ഒരു നാട്ടുരാജ്യം.
* തലപ്പിള്ളി താലൂക്ക് - തൃശ്ശൂർ ജില്ലയിലെ ഒരു താലൂക്ക്.
ലക്ഷ്മിനാരായൺ ത്രിപാഠി

ഭിന്നലൈംഗിക വിഭാഗങ്ങളുടെ   അവകാശപ്പോരാളിയും ഭരതനാട്യം നര്ത്തകിയും നടിയും ആയ വ്യക്തിയാണ് ലക്ഷ്മിനാരായൺ ത്രിപാഠി.  1979 -  മുംബയിലെ  താനെയിൽ ജനിച്ചു. ഭരതനാട്യത്തിൽ ബിരുദാനന്തര ബിരുദക്കാരിയാണ്. 2008-ൽ , ഐക്യരാഷ്ട്രസഭയിൽ ഏഷ്യ-പസഫിക് മേഖലയിലെ ഭിന്ന  ലൈംഗിക വിഭാഗക്കാരെ പ്രധിനിദാനം ചെയ്തു.
## ജീവിത രേഖ
മഹാരാഷ്ട്രയിലെ താനെയിൽ ഒരു യാഥാസ്ഥിതിക ബ്രാഹ്മൻ കുടുംബത്തിൽ ആൺകുട്ടിയായി ജനിച്ചു.ലൈംഗിക ന്യൂനപക്ഷങ്ങളുടെ ഉന്നമനത്തിനു വേണ്ടി പ്രവര്ത്തിക്കുന്ന ആസ്തിവ എന്നാ സംഘടനയ്ക്ക് രൂപം നല്കി.

## കൃതികൾ
ഞാൻ ഹിജഡ ഞാൻ ലക്ഷ്മി 
## അവലംബം

വർഗ്ഗം:1979-ൽ ജനിച്ചവർ
വർഗ്ഗം:സാമൂഹ്യപ്രവർത്തകർ
ശേഖർ സെൻ

ഇന്ത്യയിലെ ഒരു ഗായകനും സംഗീതസംവിധായകനും ഗാനരചയിതാവും നടനുമാണ് **ശേഖർ സെൻ**. 2015 മുതൽ കേന്ദ്ര സംഗീതനാടക അക്കാദമിയുടെ അധ്യക്ഷനുമാണ് ശേഖർ സെൻ. 2015-ൽ പത്മശ്രീ പുരസ്കാരം ശേഖറിനു ലഭിച്ചിട്ടുണ്ട്. ലീല സാംസൺ 2014 സെപ്റ്റംബർ 30-ന് രാജി വെച്ച ഒഴിവിലാണ് ഇദ്ദേഹത്തെ നിയമിച്ചത്.

1983 മുതൽ സംഗീത സംവിധാനം, ഗായകൻ, ഗാനരചയിതാവ്‌ എന്നീ മേഘകലകളിൽ സജീവമായിരുന്നു ഇദ്ദേഹം. നിരവധി ഭജൻ ആൽബങ്ങളും ഗവേഷണാടിസ്‌ഥാനത്തിൽ സംഗീത പരിപാടികളും നടത്തിയിട്ടുണ്ട്‌. തുളസി, കബീർ, വിവേകാനന്ദ, സൻമതി, ശഹാബ്‌, സൂർദാസ്‌ എന്നീ ഏകാഭിനയ-സംഗീത പരിപാടികളും ഇദ്ദേഹം നടത്തിയിരുന്നു. 2005 മേയ് 4-നു ലോക്‌സഭയിൽ **കബീർ** എന്ന ഏകാഭിനയം നടത്തിയിരുന്നു.

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1961-ൽ ജനിച്ചവർ
ലൈഫ്ബോട്ട് ധാർമ്മികത

ലൈഫ്ബോട്ട് ധാർമ്മികത എന്നത് പ്രകൃതിവിഭവങ്ങളുടെ വിതരണത്തിന്റെ ഒരു ആലങ്കാരിക തത്ത്വമാണ്. 1974 ൽ പരിസ്ഥിതിവാദിയായ ഗാരറ്റ് ഹാർഡിനാണ് ഈ തത്ത്വം അവതരിപ്പിച്ചത്.

## ലൈഫ്ബോട്ട് ധാർമ്മികത
ഹാർഡിനിന്റെ തത്ത്വം ഇപ്രകാരമാണ്. 50 പേർക്ക് കയറാവുന്ന ഒരു ലൈഫ്ബോട്ട് അതിൽ 40 പേർ ഇപ്പോൾ തന്നെ ഇടം പിടിച്ചിരിക്കുന്നു. ഈ ബോട്ട് ഒരു സമൂദ്രത്തിലാണ് അതിനുചുറ്റും നൂറുകണക്കിന് പേർ നീന്തുന്നുണ്ട്. ആ സന്ദർഭത്തെ ധാർമ്മികത ഉരിത്തിരിയുന്നത് നീന്തുന്ന എത്രപേരെ ഈ ലൈഫ്ബോട്ടിൽ കയറാൻ അനുവദിക്കണം എന്ന ധർമ്മസങ്കടത്തിൽനിന്നാണ്.  ഒരേസമയം എല്ലാ ആളുകളെയും ഉൾക്കൊള്ളാൻ ലൈഫ്ബോട്ടിന് ആവുകയുമില്ല.

ഹാർഡിൻ ഇതിനെ ഭൂമിയെന്ന ബഹിരാകാശ വാഹനത്തിലെഭൂമിയെന്ന ബഹിരാകാശ വാഹനത്തിലെ പ്രകൃതിവിഭവങ്ങളുടെ വിതരണത്തോടാണ് ഉപമിക്കുന്നത്.  ഒരു ബഹിരാകാശ വാഹനത്തിന് ഒരു ക്യാപ്റ്റൻ ഉണ്ടായിരിക്കും. അദ്ദേഹത്തിന്റെ നിർദ്ദേശപ്രകാരമാണ് എല്ലാകാര്യങ്ങളും നടക്കുന്നത് എന്നാൽ ഭൂമി എന്ന ബഹിരാകാശവാഹനത്തിന് ഒരു ക്യാപ്റ്റനില്ല എന്ന് അദ്ദേഹം വിമർശിക്കുന്നു. ഹാർഡിൻ സ്ഥാപിക്കുന്നത് എന്തെന്നാൽ ഈ ബഹിരാകാശ മാതൃക സാധാരണക്കാരുടെ ദുരന്തം എന്നതിലേക്ക് നയിക്കും എന്നാണ്. ലൈഫ്ബോട്ടിനെ വിവിധ ധനികരാജ്യങ്ങളുമായും നീന്തൽക്കാരെ വിവിധ ദരിദ്ര രാജ്യങ്ങളുമായും ഉപമിക്കാം.

ലൈഫ്ബോട്ട് ധാർമ്മികതയെ പരിസ്ഥിതി ധാർമ്മികതയുമായും വിഭവങ്ങളുടെ ഉപയോഗവുമായും നേരിട്ട് ബന്ധപ്പെടുത്താം. ഹാർഡിൻ ലൈഫ്ബോട്ട് ധാർമ്മികതയെ ധനികരാജ്യങ്ങളുടെ വിദേശസഹായം, കുടിയേറ്റം, ഭക്ഷ്യബാങ്ക് മുതലായ പോളിസികളെ നിശിതമായി ചോദ്യംചെയ്യാൻ ഉപയോഗിച്ചിട്ടുണ്ട്.

## അവലംബങ്ങൾ


വർഗ്ഗം:നീതിശാസ്ത്രം
വർഗ്ഗം:നീതിശാസ്ത്രത്തിലെ ചിന്താപരീക്ഷണങ്ങൾ
വർഗ്ഗം:പരിസ്ഥിതി
ലീല സാംസൺ

കേന്ദ്ര സംഗീതനാടക അക്കാദമിയുടെ അധ്യക്ഷയും കേന്ദ്ര സെൻസർ ബോർഡ് അധ്യക്ഷയുമായിരുന്നു **ലീല സാംസൺ**. 2014 സപ്തംബർ 30-ന് കേന്ദ്ര സംഗീതനാടക അക്കാദമിയുടെ അദ്ധ്യക്ഷ സ്ഥാനം രാജിവെച്ചു. 2011 ഏപ്രിൽ മാസത്തിലാണ് സെൻസർ ബോർഡ് അധ്യക്ഷയായി നിയമിതയായത്. 2010 ഓഗസ്റ്റിൽ ലീല സംഗീതനാടക അക്കാദമിയുടെ അധ്യക്ഷയായും നിയമിക്കപ്പെട്ടു. ഗുർമീത് റാം റഹിം സിങ് അഭിനയിച്ച സിനിമ *മെസഞ്ചർ ഒാഫ് ഗോഡ്* സെൻസർ ബോർഡ് വിലക്കിയിരുന്നു. തുടർന്ന് സംഭവത്തിൽ കേന്ദ്രസർക്കാർ ഇടപെടുകയും അപ്പലേറ്റ് ട്രിബ്യൂണൽ സിനിമയ്ക്ക് പ്രദർശനാനുമതി നൽകുകയും ചെയ്തു. ഇതിൽ പ്രതിഷേധിച്ച് സെൻസർ ബോർഡിൽ നിന്നും രാജി വെച്ചു.നിരവധി സിനിമകളിലും അഭിനയിച്ചിട്ടുണ്ട്.

## പുരസ്കാരങ്ങൾ
1990-ൽ ലീലയ്ക്ക് പത്മശ്രീ പുരസ്കാരം ലഭിച്ചു. തമിഴ്‌നാട്‌ സർക്കാരിന്റെ കലയ്‌മാമണി, കൃഷ്ണഗാനസഭയുടെ നൃത്ത ചൂഡാമണി, സംസ്കൃതി തുടങ്ങിയ പുരസ്കാരങ്ങൾ ലഭിച്ചിട്ടുണ്ട്. ഭരതനാട്യത്തിനു നൽകിയ സംഭാവനകളെ മാനിച്ച് (1999-2000) കേന്ദ്രസംഗീത നാടക അക്കാദമി അവാർഡും ലഭിച്ചു.

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1951-ൽ ജനിച്ചവർ
വർഗ്ഗം:ഇന്ത്യയിലെ യഹൂദർ
ശോഭാ സിറ്റി

ഇന്ത്യയിലെ കേരളസംസ്ഥാനത്തിൽ, തൃശ്ശൂർ നഗരത്തിലായി സ്ഥിതി ചെയ്യുന്ന ഒരു ടൗൺഷിപ്പാണ് **ശോഭാ സിറ്റി**. തൃശ്ശൂർ-ഗുരുവായൂർ പാതയിൽ, പുഴയ്ക്കലിലായി സ്ഥിതി ചെയ്യുന്ന ഇതിന്റെ നിർമ്മാണ പ്രവർത്തനം ആരംഭിച്ചത് 2007 മേയ് 13-നാണ്.  സ്ഥലത്തായാണ് ഈ ടൗൺഷിപ്പ് ആസൂത്രണം ചെയ്തിരിക്കുന്നത്.

## അവലംബം

## പുറത്തേക്കുള്ള കണ്ണികൾ

* 

വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും
ഗ്രേറ്റ് പർജ്

1936-1938 കാലഘട്ടത്തിൽ സോവിയറ്റ് റഷ്യയിൽ നടന്ന വൻതോതിൽ ഉള്ള കൂട്ടക്കൊലകളെ **ഗ്രേറ്റ് പർജ്** (Great Purge) അല്ലങ്കിൽ  **ഗ്രേറ്റ് ടെറർ** (Great Terror) എന്ന് ചരിത്രകാരന്മാർ വിശേഷിപ്പിക്കുന്നു   . സോവിയറ്റ് യൂണിയനിലെ കമ്യൂണിസ്റ്റ് പാർട്ടി അംഗങ്ങൾ,കൃഷിക്കാർ, റെഡ് ആർമിയിലെ അംഗങ്ങൾ തുടങ്ങി നിരവധി പേർ ഇക്കാലത്ത് വധിക്കപ്പെട്ടു. ജനങ്ങളുടെ ശത്രുക്കൾ ( enemies of the people / **<big>враги народа</big>** ) എന്ന് മുദ്രകുത്തി ഏകപക്ഷീയമായ വിധിന്യായത്തോടെ അനവധി പേരെ കൊന്നൊടുക്കുകയുണ്ടായി. ഏറ്റവും തീവ്രമായി മനുഷ്യക്കുരുതി നടന്ന 1937–1938 കാലത്തെ Time of Yezhov എന്ന് വിളിക്കുന്നു. ആ സമയത്തെ സോവിയറ്റ് രഹസ്യപ്പോലീസ് മേധാവി ആയിരുന്ന നിക്കളായ് ഇഷോവിന്റെ പേരിലാണ് Time of Yezhov ( Yezhovchina ) അറിയപ്പെടുന്നത്. 

## മുഖവുര

അക്കാലത്തെ സോവിയറ്റ് ഭരണകൂടത്തിന്റെ കണ്ണിൽ പ്രതിവിപ്ലവകാരികൾ ആയി തോന്നിയവരെ ജനങ്ങളുടെ ശത്രുക്കൾ എന്ന് മുദ്രകുത്തി വധശിക്ഷക്ക് വിധിച്ചു. ജോസഫ് സ്റ്റാലിൻ തനിക്ക്  പാർട്ടിയിലും സോവിയറ്റ് യൂണിയനിലും തന്റെ അധീശത്വം ഉറപ്പിക്കാൻ തനിക്ക് എതിരെ തിരിയും എന്ന് സംശയം ഉള്ള എല്ലാവരെയും ഈ കാലഘട്ടത്തിൽ കൊന്നൊടുക്കി. കമ്യൂണിസ്റ്റ് പാർട്ടി അംഗങ്ങൾ ആയിരുന്ന പല രാഷ്ട്രീയ പ്രവർത്തകരും സർക്കാർ ജോലിക്കാർ ഉൾപ്പെടെ കൊല്ലപ്പെട്ടു. സ്വന്തമായി ഭൂമി ഉണ്ടായിരുന്ന കൂലാക് ( Kulak) എന്ന് അറിയപ്പെട്ടിരുന്ന കർഷകരും, സാധാരണ തൊഴിലാളികളും ഇങ്ങനെ വധിക്കപ്പെട്ടു. NKVD എന്ന സോവിയറ്റ് രഹസ്യപ്പോലീസ് ന്റെ പ്രവർത്തനങ്ങൾ രാജ്യത്തിലെ ന്യൂനപക്ഷജനതയെ പ്രത്യേകിച്ചും പോളിഷ് വംശജരായ സോവിയറ്റ് പൌരന്മാരെ **ഫിഫ്ത്ത് കോളം** സമുദായങ്ങൾ ആക്കി ചിത്രീകരിച്ചു. ഇവർ ഭാവിയിൽ ചാരവൃത്തി തുടങ്ങിയ വിധ്വംസക പ്രവർത്തങ്ങൾ നടത്തിയേക്കാം എന്ന കണ്ടെത്തലിനെ തുടർന്ന് നിരവധി പോളിഷ് ന്യൂനപക്ഷ വംശജർ കൂട്ടക്കൊലക്ക് ഇരയായി.  

## അവലംബം

വർഗ്ഗം:പദസൂചികൾ
വർഗ്ഗം:കൂട്ടക്കൊലകൾ
വർഗ്ഗം:സ്റ്റാലിനിസം
വർഗ്ഗം:സോവിയറ്റു യൂണിയനിലെ രാഷ്ട്രീയ അടിച്ചമർത്തലുകൾ
ലുലു കൺവെൻഷൻ സെന്റർ

കേരളത്തിലെ തൃശ്ശൂർ നഗരത്തിനോടു ചേർന്നുള്ള പുഴയ്ക്കലിലാണ് **ലുലു കൺവെൻഷൻ സെന്റർ** സ്ഥിതി ചെയ്യുന്നത്.  സ്ഥലത്തായി  വിസ്തീർണ്ണത്തിൽ നിർമ്മിച്ചിട്ടുള്ള ഇത് കേരളത്തിലെ ഏറ്റവും വലിപ്പമേറിയതും ഇന്ത്യയിൽ വലിപ്പത്തിൽ രണ്ടാമതുമായ കൺവെൻഷൻ സെന്ററാണ്.
## അവലംബം

## പുറത്തേയ്ക്കുള്ള കണ്ണികൾ
*

വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:തൃശ്ശൂർ ആസ്ഥാനമായുള്ള കമ്പനികൾ
റിച്ചാഡ് ഇല്ലിങ്‌വർത്ത്

**റിച്ചാഡ് കെയ്ത്ത് ഇല്ലിങ്‌വർത്ത്** (ജനനം: 23 ഓഗസ്റ്റ് 1963, ബ്രാഡ്ഫോഡ്, യോക്‌ഷൈർ, ഇംഗ്ലണ്ട്) ഒരു അന്താരാഷ്ട്ര ക്രിക്കറ്റ് അമ്പയറും മുൻ ഇംഗ്ലീഷ് ക്രിക്കറ്റ് കളിക്കാരനുമാണ്. 1991 മുതൽ 1996 വരെ 9 ടെസ്റ്റുകളിലും, 25 ഏകദിനങ്ങളിലും അദ്ദേഹം ഇംഗ്ലണ്ട് ടീമിനുവേണ്ടി കളിച്ചിട്ടുണ്ട്. 1992, 1996 ക്രിക്കറ്റ് ലോകകപ്പുകളിലും അദ്ദേഹം പങ്കെടുത്തിട്ടുണ്ട്. പിന്നീട് അമ്പയറിങ്ങ് രംഗത്തേക്ക് അദ്ദേഹം മാറി, 2006 മുതൽ അമ്പയറിങ്ങ് രംഗത്ത് അദ്ദേഹം സജീവമാണ്. 2009ൽ അദ്ദേഹത്തെ ഐ.സി.സി. അമ്പയർമാരുടെ പാനലിൽ ഉൾപ്പെടുത്തി. 2013ൽ അദ്ദേഹത്തെ എലൈറ്റ് പാനലിലേക്ക് ഉയർത്തി. 2015 ക്രിക്കറ്റ് ലോകകപ്പ് നിയന്ത്രിക്കുന്ന 20 അമ്പയർമാരിൽ ഒരാളാണ് അദ്ദേഹം.

## അന്താരാഷ്ട്ര അമ്പയറിങ് സ്ഥിതിവിവരം
30 ജൂൺ 2014 പ്രകാരം:

## അവലംബം

വർഗ്ഗം:ക്രിക്കറ്റ് അമ്പയർമാർ
വർഗ്ഗം:ഇംഗ്ലീഷ് ക്രിക്കറ്റ് കളിക്കാർ
വർഗ്ഗം:ഓഗസ്റ്റ് 23-ന് ജനിച്ചവർ
വർഗ്ഗം:1963-ൽ ജനിച്ചവർ
തൃശ്ശൂർ മൃഗശാല

1885 ൽ തൃശൂരിൽ പ്രവർത്തനമാരംഭിച്ച മൃഗശാലയാണ് **തൃശൂർ മൃഗശാല**. ഇത് തൃശൂർ നഗരമദ്ധ്യത്തിൽ 13.5 ഏക്കർ വിസ്തൃതിയിൽ സ്ഥിതിചെയ്യുന്നു. തൃശൂർ മൃഗശാല ഇന്ത്യയിലെ ഏറ്റവും പഴക്കമുള്ള മൃഗശാലകളിലൊന്നാണ്. വിവിധതരം പക്ഷികളും മൃഗങ്ങളും ഉരഗങ്ങളും ഈ മൃഗശാലയിൽ വസിക്കുന്നു. തൃശൂർ മൃഗശാലയുടെ അങ്കണത്തിൽ ഒരു പ്രകൃതിചരിത്രകാഴ്ചബംഗ്ലാവും സ്ഥിതിചെയ്യുന്നു. തൃശൂർ നഗരത്തിൽനിന്നും 2 കിലോമീറ്റർ അകലെയായാണ് മൃഗശാല സ്ഥിതിചെയ്യുന്നത്. ഇത് രാവിലെ 10 മണിമുതൽ വൈകുന്നേരം 6.30 വരെ തുറന്നിരിക്കും.

## പ്രദർശന വസ്തുക്കൾ
മൃഗശാലയിൽ വിവിധതരം മൃഗങ്ങളും പക്ഷികളും ഉരഗങ്ങളും കൂടാതെ ഒരു സസ്യ പൂന്തോട്ടവും കലാകാഴ്ചബംഗ്ലാവും ഉണ്ട്. ഒരു പ്രകൃതിചരിത്രകാഴ്ചബംഗ്ലാവ് ഇതിന്റെ അങ്കണത്തിൽ സ്ഥിതിചെയ്യുന്നു. ശക്തൻതമ്പുരാൻ ഉപയോഗിച്ചിരുന്ന ബോട്ടുകളും ഇവിടെ പ്രദർശിപ്പിച്ചിരിക്കുന്നു.

## മൃഗങ്ങൾ
കടുവകൾ, സിംഹങ്ങൾ, മാനുകൾ, ഹിപ്പോപൊട്ടാമസുകൾ, വിവിധതരം പാമ്പുകൾ, ഫ്ലെമിംഗോകൾ, മുതലകൾ എന്നിവയാണ് മൃഗശാലയിലെ പ്രധാന അന്തേവാസികൾ. പാമ്പുകളെ വളർത്തുന്നതിനായി പ്രത്യേകം തയ്യാറാക്കിയ കെട്ടിടങ്ങളും മൃഗശാലയിലുണ്ട്.

## ഭാവി
പുത്തൂരിൽ പുതിയ മൃഗശാലയുടെ പണി നടന്നുവരുന്നു. ഇവിടെയുള്ള മൃഗശാലയ്ക്ക് 306 ഏക്കർ വിസ്തൃതിയുണ്ട്. പുതിയ മൃഗശാല പീച്ചി ഡാമിന് വളരെ അടുത്തായാണ് നിർമ്മിക്കുന്നത്. നിർമ്മാണശേഷം നിലവിലുള്ള മൃഗശാല അവിടേക്ക് മാറ്റിസ്ഥാപിക്കും.
## ചിത്രശാല

File:Thrissur_Museum_and_Zoo_-_തൃശ്ശൂർ_മ്യൂസിയം,_മൃഗശാല.jpg
File:Thrissur Museum and zoo - Dec2011- 0218.JPG|പ്രകൃതിചരിത്രകാഴ്ചബംഗ്ലാവ്
File:Thrissur_Zoo_War_Monument.jpg|യുദ്ധസ്മാരകം
File:Thrissur Zoo.jpg|Murals
File:Lion Thrissur Zoo2.JPG|സിംഹം
File:Tiger Thrissur zoo 5.JPG|ബംഗാൾ കടുവ
File:Pelican in thrissur zoo.jpg|പിങ്ക് പെലിക്കൻ
File:Purple Heron Thrissur.JPG|ചെറിയ നീർക്കാക്ക
File:Porcupine Thrissur zoo.JPG|മുള്ളൻപന്നി
File:Indian peafowl Thrissur zoo.JPG|ഇന്ത്യൻ മയിൽ


## പുറത്തേക്കുള്ള കണ്ണികൾ

*Official website of: "Central Zoo Authority of India" (CZA), Government of India

വർഗ്ഗം:കേരളത്തിലെ മൃഗശാലകൾ
വർഗ്ഗം:തൃശ്ശൂരിലെ വിനോദസഞ്ചാരകേന്ദ്രങ്ങൾ
വർഗ്ഗം:തൃശ്ശൂരിലെ കെട്ടിടങ്ങളും നിർമ്മിതികളും
അമ്മിണി ഏണസ്റ്റ്

ഒരു മലയാള നാടക അഭിനേത്രിയാണ് **അമ്മിണി ഏണസ്റ്റ്**. 46 വർഷത്തോളം നാടകരംഗത്ത് പ്രവർത്തിച്ചു. എസ്.എൽ. പുരത്തിന്റെ *എന്നെ സ്‌നേഹിക്കൂ എന്നെ മാത്രം* എന്ന നാടകത്തിലെ 'രാജലക്ഷ്മി' എന്ന കഥാപാത്രത്തെ 450 ഓളം വേദികളിൽ അവതരിപ്പിച്ചു. നാടകട്രൂപ്പിലെ ഗിറ്റാറിസ്റ്റായിരുന്ന കൊച്ചിൻ ഏണസ്റ്റിനെ വിവാഹം ചെയ്തു. ചങ്ങനാശ്ശേരി ഗീഥ, വയലാർ നാടകവേദി, ആലപ്പി തിയേറ്റേഴ്‌സ്, സൂര്യസോമ, വൈക്കം മാളവിക, പൂഞ്ഞാർ നവചേതന, അങ്കമാലി നാടകനിലയം, ചേർത്തല ജൂബിലി, തിരുവനന്തപുരം അക്ഷരകല, കോഴിക്കോട് സങ്കീർത്തന, ആലുവ ശാരിക തുടങ്ങിയ സമിതികളിൽ പ്രവർത്തിച്ചു. കോഴിക്കോട് സങ്കീർത്തനയുടെ 'മതിലോരകന്നി' എന്ന നാടകത്തിലും അഭിനയിച്ചു.

## പുരസ്കാരങ്ങൾ
മികച്ച നാടക നടിക്കുള്ള സംസ്ഥാന സർക്കാരിന്റെ അവാർഡുകൾ 1985ലും 86ലും നേടി. 2005-ൽ മികച്ചനടിക്കുള്ള പുരസ്കാരം നേടി

## അവലംബം

വർഗ്ഗം:മികച്ച നടിക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മികച്ച രണ്ടാമത്തെ നടിക്കുള്ള കേരള സംഗീതനാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകനടിമാർ
ആഡ്ബ്ലോക്ക് പ്ലസ്

മോസില്ല ഫയർഫോക്സ് (മൊബൈലിലും), ഗൂഗിൾ ക്രോം, ഇന്റർനെറ്റ് എക്സ്പ്ലോറർ, ഓപ്പറ, സഫാരി, യാൻഡെക്സ് ബ്രൗസർ എന്നിവയിൽ പ്രവർത്തിക്കുന്ന സ്വതന്ത്ര ലൈസൻസിലുള്ള ഒരു കൊണ്ടന്റ്-ഫിൽട്ടറിങ്ങ് സോഫ്റ്റ്‌വെയറാണ് (ആഡ്-ഓൺ) **ആഡ്ബ്ലോക്ക് പ്ലസ്**. 2012 നവംബറിൽ ആൻഡ്രോയിഡ് ഉപകരണങ്ങളിൽ പ്രവർത്തിക്കുന്ന ഒരു ആപ്ലിക്കേഷനും പുറത്തിറക്കി. മൈക്കൽ മക്ഡൊണാൾഡ് ആണ് ഈ എക്‌സ്‌റ്റൻഷൻ വികസിപ്പിച്ചത്. ബ്രൗസറുകളിൽ തെളിയുന്നതും പ്രത്യക്ഷപ്പെടുന്നതുമായ പരസ്യങ്ങളെയും മറ്റും ഡൗൺലോഡ് ചെയ്യുന്നതിൽ നിന്നും സംരക്ഷിക്കുന്നു. എന്നാൽ ആഡ്ബ്ലോക്കുമായി കമ്പനിക്ക് യാതൊരു ബന്ധവുമില്ല.

## അവലംബം

വർഗ്ഗം:സ്വതന്ത്ര സോഫ്റ്റ്‌വെയർ
പൂങ്കുന്നം തീവണ്ടി നിലയം

തൃശ്ശൂരിന്റെ നഗരപ്രാന്തങ്ങളിലൊന്നായ പൂങ്കുന്നത്ത് സ്ഥിതി ചെയ്യുന്ന തീവണ്ടി നിലയമാണ് **പൂങ്കുന്നം തീവണ്ടി നിലയം**. തിരക്കേറിയ ഷൊർണ്ണൂർ-കൊച്ചിൻ ഹാർബർ സെക്ഷനിലെ തൃശ്ശൂർ തീവണ്ടി നിലയത്തിനും മുളംകുന്നത്തുകാവ് തീവണ്ടി നിലയത്തിനും ഇടയ്ക്കുള്ള തീവണ്ടി നിലയമാണിത്.‌ എല്ലാ പാസഞ്ചർ ട്രെയിനുകളും ഏതാനും ദീർഘദൂര എക്സ്പ്രസ് ട്രെയിനുകളും ഇവിടെ നിർത്തുന്നു.

## അവലംബം

വർഗ്ഗം:തൃശ്ശൂർ ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:പൂങ്കുന്നം
വർഗ്ഗം:തൃശ്ശൂർ ജില്ലയിലെ തീവണ്ടി നിലയങ്ങൾ
വർഗ്ഗം:തിരുവനന്തപുരം റെയിൽവേ ഡിവിഷൻ
സണ്ണി ജോസഫ്

2025 മെയ് 8 മുതൽ 
കെപിസിസിയുടെ
പ്രസിഡൻ്റായി തുടരുന്ന 
2011 മുതൽ പേരാവൂർ നിയമസഭാമണ്ഡലത്തെ പ്രതിനിധീകരിക്കുന്ന ഇരിട്ടിയിൽ നിന്നുള്ള കോൺഗ്രസ്(ഐ) എം.എൽ.എയാണ് അഡ്വക്കേറ്റ് **സണ്ണി ജോസഫ്**.

## ജീവിതരേഖ
ഇടുക്കി ജില്ലയിലെ തൊടുപുഴയിൽ ജോസഫിന്റേയും റോസക്കുട്ടിയുടേയും മകനായി 1952 ഓഗസ്റ്റ് 18ന് ജനിച്ചു.. ഉളിക്കൽ, എടൂർ, കിളിയന്തറ എന്നീ സ്കൂളുകളിൽ പ്രാഥമിക വിദ്യാഭ്യാസം. തൊടുപുഴ ന്യൂമാൻ കോളേജിൽ നിന്ന് ബിരുദം നേടി. കോഴിക്കോട് ഗവ.ലോ കോളേജിൽ നിന്ന് നിയമബിരുദവും നേടി. ബി.എ.എൽ.എൽ.ബിയാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
1970 മുതൽ കെ.എസ്.യുവിൻ്റെ സജീവ പ്രവർത്തകനായ സണ്ണി ജോസഫ് കോഴിക്കോട് , കണ്ണൂർ യൂണിവേഴ്സിറ്റികളിൽ വിദ്യാർത്ഥി പ്രതിനിധിയായ സിൻഡിക്കേറ്റ് മെമ്പറായിരുന്നു. 1980-കളിൽ യൂത്ത് കോൺഗ്രസ് കണ്ണൂർ ജില്ലാ പ്രസിഡൻ്റായി രാഷ്ട്രീയത്തിൽ സജീവമായ സണ്ണി ജോസഫ് 2001-ൽ കെ.സുധാകരൻ കണ്ണൂർ ഡിസിസി പ്രസിഡന്റ് സ്ഥാനമൊഴിഞ്ഞപ്പോൾ പകരം ഡിസിസി പ്രസിഡൻ്റായി നിയമിതനായി.

സംസ്ഥാനത്തെ കോൺഗ്രസ് പാർട്ടിയിൽ 
കെ സുധാകരൻ്റെ വിശ്വസ്ഥനായി 
അറിയപ്പെടുന്ന സണ്ണി ജോസഫ്
2011-ലെ നിയമസഭ തിരഞ്ഞെടുപ്പിൽ
പേരാവൂർ മണ്ഡലത്തിൽ നിന്നും
ആദ്യമായി നിയമസഭാംഗമായി തിരഞ്ഞെടുക്കപ്പെട്ടു. 2016, 2021 നിയമസഭകളിൽ വീണ്ടും അംഗമായ 
സണ്ണി ജോസഫ് നിലവിൽ കെപിസിസി പ്രസിഡൻ്റും പേരാവൂരിൽ നിന്നുള്ള നിയമസഭാംഗവുമാണ്

**പ്രധാന പദവികൾ**

* യൂത്ത് കോൺഗ്രസ് കണ്ണൂർ, ജില്ലാ പ്രസിഡൻറ്
* ഉളിക്കൽ സഹകരണ ബാങ്ക്,പ്രസിഡൻറ്
* തലശ്ശേരി കാർഷിക വികസന സഹകരണ സൊസൈറ്റി, പ്രസിഡൻറ്
* മട്ടന്നൂർ ബാർ അസോസിയേഷൻ, പ്രസിഡൻറ്
* 2001-2011 : കണ്ണൂർ ഡി.സി.സി. പ്രസിഡൻറ്
* യുഡിഎഫ് കണ്ണൂർ ജില്ലാ ചെയർമാൻ
* 2011-2016 , 2016-2021, 2021- തുടരുന്നു നിയമസഭാംഗം, പേരാവൂർ
* 2025 മുതൽ കെപിസിസി പ്രസിഡന്റ്

## അവലംബം


വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:1952-ൽ ജനിച്ചവർ
വർഗ്ഗം:ഓഗസ്റ്റ് 18-ന് ജനിച്ചവർ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കെ.പി.സി.സി. പ്രസിഡന്റുമാർ
വിയ്യൂർ

തൃശ്ശൂർ മുൻസിപ്പൽ കോർപ്പറേഷന്റെ വാർഡ് 3 ഉൾപ്പെടുന്ന സ്ഥലമാണ് **വിയ്യൂർ**. സ്വരാജ് റൗണ്ടിൽ നിന്നും 4 കി.മീ അകലെയാണിത്. കേരളത്തിലെ നാല് സെന്റർ ജയിലുകളിലൊന്നായ വിയ്യൂർ സെന്റർ ജയിൽ ഇവിടെ സ്ഥിതിചെയ്യുന്നത്. വിയ്യൂർ വില്ലേജിലെ മറ്റു പ്രധാനപ്പെട്ട സർക്കാർ സ്ഥാപനങ്ങൾ ഗവ. എൻജീനിയറിംഗ് കോളേജ്, ആകാശവാണി , ദൂരദർശൻ കേന്ദ്രം, ഫയർ ആന്റ് സേഫ്റ്റി റെസ്ക്യൂ സെന്റർ, വിജ്ഞാൻ സാഗർ, വൊക്കേഷണൽ ഹയർ സെക്കണ്ടറി സ്ക്കൂൾ എന്നിവയാണ്.

സംസ്ഥാനപാത 22 വിയ്യൂരിലൂടെ കടന്നുപോകുന്നു.മ
വർഗ്ഗം:തൃശ്ശൂരിന്റെ നഗരപ്രാന്തങ്ങൾ
പിലാറ്റസ് പി-3

ഒരു സൈനിക പരിശീലന വിമാനമാണ് **പിലാറ്റസ് പി-3**. സ്വിറ്റ്സർലാന്റിലുള്ള പിലാറ്റസ് വിമാനനിർമ്മാണക്കമ്പനിയാണ് ഈ വിമാനം നിർമ്മിച്ചത്.

## രൂപകൽപ്പനയും വികസനവും
പിലാറ്റസ് പി-3 അടിസ്ഥാന പരിശീലനങ്ങൾക്കും കൂടുതൽ വിശദമായ പരിശീലനങ്ങൾക്കും (രാത്രി പറക്കൽ, ഇൻസ്ട്രുമെന്റ് ഫ്ലയിംഗ്, ആകാശ അഭ്യാസപ്രകടനം)  ഉപയോഗിക്കുന്നു. സൈനികആവശ്യങ്ങൾക്കുവേണ്ടി രൂപകൽപനചെയ്ത വിഭാഗം പി-3-03 ആണ്. ഇത് പൂർണ്ണമായും ലോഹം ഉപയോഗിച്ചാണ് നിർമ്മിച്ചിട്ടുള്ളത്. ചിറകുകൾക്കടിയിൽ ബോംബുകളും റോക്കറ്റുകളും യന്ത്രതോക്കുകളും വയ്ക്കാനുള്ള സൗകര്യവും ഇതിലുണ്ട്.
## പ്രവർത്തന ചരിത്രം
1953 ലാണ് ആദ്യത്തെ മാതൃകാരൂപം നിർമ്മിച്ചത്. 1953 സെപ്തംബർ 3 ന് അത് പറപ്പിച്ചു. സ്വിസ് വ്യോമസേന 72 പിലാറ്റസ് പി-3 വാങ്ങുകയുണ്ടായി. ബ്രസീലിയൻ നാവികസേന 6 എണ്ണം വാങ്ങി. 1983 വരെ സ്വിസ് വ്യോമസേന ഇത് പരിശീലനങ്ങൾക്കായി ഉപയോഗിച്ചിരുന്നു. അതിനുശേഷം ഇത് ലൈസൺ വിമാനമായി ഉപയോഗിച്ചുവന്നു. 1993-1995 കാലഘട്ടത്തിൽ 65 എണ്ണം ഒരു സ്വകാര്യ ചന്തയിൽ സ്വിസ് വ്യോമസേന വിറ്റ് ഒഴിവാക്കി.

## ഉപയോഗിച്ചവർ
;
* ബ്രസീൽ നാവികസേന
;
* സ്വിസ് വ്യോമസേന
## അവലംബങ്ങൾ

വർഗ്ഗം:യുദ്ധവിമാനങ്ങൾ
വർഗ്ഗം:ചെറുവിമാനങ്ങൾ
റോസ്മല

കൊല്ലം ജില്ലയിലെ പത്തനാപുരം താലൂക്കിൽപ്പെട്ട കുളത്തൂപ്പുഴ പഞ്ചായത്തിലെ ഒരു  വാർഡാണ് **റോസ്മല**. ആര്യങ്കാവ് വനം റേഞ്ചിനും തെന്മല വന്യജീവിസങ്കേതത്തിനും ഇടയിലാണിത്. 
## ചരിത്രം
ബ്രിട്ടീഷ് ഭരണകാലത്ത് ഇവിടം തേയിലത്തോട്ടമായിരുന്നു. തുടർന്ന് പുനലൂർ എം.എം.കെ മുതലാളിയുടെ ഉടമസ്ഥതയിലായി. 1976-77 കാലത്ത് അദ്ദേഹം വിട്ടുകൊടുത്ത ഈ ഭൂമി മിച്ചഭൂമിയായി സർക്കാർ ഏറ്റെടുത്ത് ജനങ്ങൾക്കു വിതരണം ചെയ്തു. 1976ൽ കൃഷിക്കാർക്കു വിതരണം ചെയ്യാനായി 619 ഏക്കർ ഭൂമി സർക്കാർ ഏറ്റെടുത്തു. ഒരേക്കർവീതം 472പേർക്കു അന്നു ഭൂമി വിതരണം ചെയ്തു. 1984ൽ തുടങ്ങിയ ഒരു ലോവർ പ്രൈമറി സ്കൂൾ റോസ്മലയിലുണ്ട്.

## അവലംബം


വർഗ്ഗം:കൊല്ലം ജില്ല
87-ആം അക്കാദമി പുരസ്കാരങ്ങൾ

അക്കാദമി ഓഫ് മോഷൻ പിക്ചർ ആർട്സ് ആൻഡ് സയൻസസിന്റെ (എംപാസ്) **87ആം അക്കാദമി പുരസ്കാര ചടങ്ങ്** 2015 ഫെബ്രുവരി 25നു ലോസ് ആഞ്ചലസിലെ ഹോളിവുഡിലുള്ള ഡോൾബി തിയ്യേറ്ററിൽ നടന്നു. ഈ ചടങ്ങിൽ 2014ലെ അക്കാദമി അക്കാദമി ഫുരസ്കാരങ്ങൾ പ്രഖ്യാപിക്കുകയും വിതരണം ചെയ്യുകയും ചെയ്തു. അമേരിക്കൻ നടനായിരുന്ന നീൽ പാട്രിക്ക് ഹാരിസ് ആയിരുന്നു ചടങ്ങിന്റെ മുഖ്യ അവതാരകൻ. നീൽ മെറോണും ക്രെയ്ഗ് സഡാനും നിർമ്മാതാക്കളായ ഈ ചടങ്ങ് സംവിധാനം ചെയ്തത് ഹാമിഷ് ഹാമിൽട്ടണായിരുന്നു.

അനുബന്ധ ചടങ്ങുകളിൽ 2014 നവംബർ 8നു ഹോളിവുഡ് ആൻഡ് ഹൈലാൻഡ് സെന്ററിലെ ഗ്രാൻഡ് ബാൾറൂമിൽ ആറാം ഗവർണേഴ്സ് പുരസ്കാരങ്ങൾ സമ്മാനിച്ചു. 2015 ഫെബ്രുവരി 7നു ബെവർലി ഹിൽസിലെ ബെവർലി ഹിൽസ് ഹോട്ടലിൽ മാർഗോ റോബ്ബിയും മൈൽസ് ടെല്ലറും അവതാരകരായ ചടങ്ങിൽ സാങ്കേതിക നിർവ്വഹണത്തിനുള്ള അക്കാദമി അവാർഡുകളും സമ്മാനിച്ചു.

ബേഡ്മാൻ ഓർ (ദ അൺഎക്സ്പെക്റ്റഡ് വിർച്യൂ ഓഫ് ഇഗ്നൊറൻസ്), ദ ഗ്രാൻഡ് ബുഡാപെസ്റ്റ് ഹോട്ടൽ എന്നീ ചിത്രങ്ങളാണ് ഏറ്റവും കൂടുതൽ (4) അവാർഡുകൾ നേടിയത്. മികച്ച സംവിധായകൻ, മികച്ച ചിത്രം, മികച്ച തിരക്കഥ എന്നീ അവാർഡുകളാണ് ബേഡ്മാൻ നേടിയത്. വിപ്ലാഷ് മികച്ച സഹനടനടക്കം മൂന്ന് അവാർഡുകൾ നേടി. ദ തിയറി ഓഫ് എവരിതിങ്, സ്റ്റിൽ ആലിസ്, ദ ഇമിറ്റേഷൻ ഗെയിം, ഇന്റർസ്റ്റെല്ലാർ, ബോയ്ഹുഡ്, ബിഗ്ഹീറോ 6, സിറ്റിസൺഫോർ, ഇഡ, ദ ഫോൺ കാൾ, ഫീസ്റ്റ്, സെൽമ, ക്രൈസിസ് ഹോട്ട്‍ലൈൻ: വെറ്ററൻസ് പ്രസ് 1, അമേരിക്കൻ സ്നൈപ്പർ എന്നീ ചിത്രങ്ങൾ ഓരോ അവാർഡുകൾ വീതം നേടി. യുഎസിൽ 3.66 കോടി പ്രേക്ഷകരാണ് ഈ പുരസ്കാരച്ചടങ്ങ് വീക്ഷിച്ചത്. അക്കാദമി അവാർഡ് ചരിത്രത്തിലെ ഏറ്റവും കുറഞ്ഞ മൂന്നാമത്തെ പ്രേക്ഷകസംഖ്യയാണിത്.

## പുരസ്കാരങ്ങൾ

പുരസ്കാരം ലഭിച്ചവ പട്ടികയിൽ ആദ്യമായും കട്ടികൂട്ടിയും നൽകിയിരിക്കുന്നു.

## അവലംബം

വർഗ്ഗം:അക്കാദമി പുരസ്കാരം
ദാവൂദ് ഇബ്രാഹിം

ഇന്ത്യയിലെ മുംബൈ കേന്ദ്രീകരിച്ച് സംഘടിത കുറ്റകൃത്യങ്ങൾ നടത്തുന്ന സിൻഡിക്കേറ്റ് ഡി-കമ്പനിയുടെ സ്ഥാപകനും നേതാവുമാണ് **ദാവൂദ് ഇബ്രാഹിം** (**ജ**: *ദാവൂദ് ഇബ്രാഹിം കർസർ*. നിരവധി ആളുകൾ കൊല്ലപ്പെട്ട മുംബൈ സ്ഫോടനത്തിന്റെ മുഖ്യ സൂത്രധാരനാണ് ഇയാൾ. ഇയാൾ പാക്കിസ്ഥാനിൽ ഉണ്ടെന്ന് ഇന്ത്യ ആരോപിച്ചിരുന്നുവെങ്കിലും പാക്കിസ്ഥാൻ ഇത് അംഗീകരിക്കാൻ തയ്യാറായിരുന്നില്ല. എന്നാൽ 2020 ഓഗസ്റ്റ് 22ന് പാക്കിസ്ഥാൻ ഇത് അംഗീകരിച്ചതായും ദാവൂദിൻറെ കറാച്ചിയിലെ വിലാസം പുറത്തുവിട്ടതായും വാർത്തകൾ വന്നിരുന്നു.

## അവലംബങ്ങൾ

വർഗ്ഗം:ഇന്ത്യ തേടുന്ന പിടികിട്ടാപുള്ളികൾ
വർഗ്ഗം:അമേരിക്കൻ ഐക്യനാടുകൾ തേടുന്ന പിടികിട്ടാപുള്ളികൾ
വർഗ്ഗം:സംഘടിത കുറ്റകൃത്യങ്ങൾ ഇന്ത്യയിൽ
വർഗ്ഗം:1955-ൽ ജനിച്ചവർ
ഛൗ നൃത്തം

ഒരു ഭാരതീയ നൃത്ത രൂപമാണ് **ഛൗ**. കിഴക്കേയിന്ത്യയിലാണ് ഈ ആദിമനൃത്തരൂപം പല വക ഭേദങ്ങളോടെ അവതരിപ്പിച്ചു വരുന്നത്. വലിയതലപ്പാവുകളും മുഖംമൂടികളുമാണ് ഛൗ നൃത്തത്തിന്റെ പ്രത്യേകത. ഇതിലെ ചലനങ്ങൾ പക്ഷിമൃഗാദികളെ അനുകരിച്ചുള്ളവയാണ്. സൂര്യദേവനെ പ്രീതിപ്പെടുത്താനുള്ള ഉത്സവത്തിനാണ് വർഷത്തിലൊരിക്കൽ ഛൗ നൃത്തം അവതരിപ്പിക്കുന്നത്.
## ചരിത്രം

ശിവനെ സ്തുതിക്കാനാണ് സാധാരണ ഗ്രാമീണർ ചൗനൃത്തം ഉപയോഗിക്കുന്നത്. ഝാർഖണ്ഡിലും ഒറീസയിലും പരമ്പാരഗത ഉത്സവങ്ങളുടെ ഭാഗമായി അവതരിപ്പിച്ചിരുന്ന ഛൗ നൃത്തത്തിന്റെ ഒരു നൃത്ത ഭേദമാണ് 'സരൈകേല' . ഒറീസയിൽ നിന്നുള്ള 'മയൂർഭഞ്ജും' പശ്ചിമബംഗാളിലെ 'പുരൂലിയ' നൃത്തവുമാണ് ഛൗ നൃത്തത്തിന്റെ മറ്റു രണ്ടു വകഭേദങ്ങൾ. ബംഗാളിലെ പുരുലിയ ഗ്രാം ഛൗ നൃത്തത്തിനുള്ള മുഖംമൂടികൾ ഉണ്ടാക്കുന്നതിന് പേരു കേട്ട ഗ്രാമമാണ്.പ്രധാനമായും ആണുങ്ങളുടെ നൃത്തമാണ് ഛൗ. സ്ത്രീകളുടെ സാന്നിധ്യം നാമമാത്രമാണ്. സ്ത്രീ കഥാപാത്രങ്ങളുടെ മുഖംമൂടിയണിഞ്ഞും ആണുങ്ങൾ തന്നെയാണ് നൃത്തം ചെയ്യുക. അർത്ഥസംവേദനത്തിന് മുദ്രകളും ഛൗ വിൽ ധാരാളമായി ഉപയോഗിക്കുന്നു. മഹാഭാരതത്തിലേയും രാമായണത്തിലേയും കഥാസന്ദർഭങ്ങളാണ് ഛൗ നൃത്തത്തിൽ ഉപയോഗിക്കുക.

## സരൈകേല
ബ്രിട്ടീഷ് ഭരണകാലത്ത് ഛോട്ടാ നാഗ്പൂർ പീഠ ഭൂമിയിലെ പട്ടാള പാളയങ്ങളിലാണ് 'സരൈകേല ഛൗ' വികസിച്ചത്. നൃത്ത്യ രൂപങ്ങളാണ് സരൈകേല ഛൗവിലൂടെ അവതരിപ്പിക്കുന്നതെങ്കിലും പുരാണകഥകളും ശാസ്ത്രീയ സംഗീതവും ഈ കലാരൂപത്തിന് ധാരാളം സംഭാവനകൾ നൽകിയിട്ടുണ്ട്. സരൈകേല ഛൗവിൽ ഒഴിച്ചു കൂടാനാകാത്തത് ഇതിലുപയോഗിക്കുന്ന മുഖംമൂടികളാണ്. കഥാപാത്രങ്ങളെ പ്രത്യേകരീതിയിൽ നിർവ്വചിക്കുന്ന മുഖംമൂടികളാണ് ഛൗ നൃത്തത്തിന് അമൂർത്തത നൽകുന്നത്. മുഖഭാവങ്ങളിൽ നിന്ന് കലാകാരനെ മോചിപ്പിക്കാനും ശരീരചലനങ്ങൾക്ക് കൂടുതൽ പ്രാധാന്യം നൽകാനും ഇതിലൂടെ സാധിക്കുന്നു.

## പശ്ചാത്തലസംഗീതം
ഷഹനായി, ഓടക്കുഴൽ, വയലിൻ എന്നീ ഉപകരണങ്ങളാണ് ചൗനൃത്തത്തിൽ പശ്ചാത്തലസംഗീതമായി ഉപയോഗിക്കുക. ഒപ്പം തപ്പുമുണ്ടാകും. തപ്പുകൊട്ടുന്നയാളും ഇടയ്ക്ക് നൃത്തംചെയ്യാൻ അരങ്ങിലെത്തും. അഞ്ചുമിനിറ്റ് മുതൽ 10 മിനിറ്റ് വരെയാണ് ഛൗ നൃത്തത്തിന്റെ ദൈർഘ്യം.

## പ്രസിദ്ധ അവതാരകർ
*ഗോപാൽ പ്രസാദ് ദുബെ
## അവലംബം


വർഗ്ഗം:ഇന്ത്യയിലെ നൃത്തങ്ങൾ
വർഗ്ഗം:നാടോടി നൃത്തം
എറിക് കാൻഡൽ

അമേരിക്കൻ വൈദ്യശാസ്ത്രജ്ഞനും നോബൽ പുരസ്ക്കാര ജേതാവുമാണ് **എറിക് കാൻഡൽ**.(ജ- നവം: 7, 1929).സ്മരണകളെ മസ്തിഷ്കത്തിൽ സ്മരണകളെ എപ്രകാരമാണ് വിന്യസിച്ചിരിയ്ക്കുന്നത് എന്നതിനുള്ള സൈദ്ധാന്തിക വിശകലനത്തിനാണ് അദ്ദേഹം 2000  ലെ നോബൽ പുരസ്ക്കാരം പങ്കിട്ടത്.

## പുറംകണ്ണികൾ

* Interview with Kandel June 2006 in German
* Eric Kandel’s Faculty Profile in the Department of Psychiatry at Columbia University 
* Eric Kandel's Columbia University website 
* Autobiography at the Nobel Prize website
* Science Friday: October 13, 2000 NPR interview
* Eric Kandel – A Nobel's Life 
* Eric R. Kandel's United States Patents 

## അവലംബം

വർഗ്ഗം:വൈദ്യശാസ്ത്രത്തിനുള്ള നോബൽ സമ്മാന ജേതാക്കൾ
വർഗ്ഗം:1929-ൽ ജനിച്ചവർ
വർഗ്ഗം:നവംബർ 7-ന് ജനിച്ചവർ
ബീരാഞ്ചിറ

മലപ്പുറം ജില്ലയിലെ തൃപ്രങ്ങോട് പഞ്ചായത്തിലെ ഒരു ചെറിയ പ്രദേശമാണ് **ബീരാഞ്ചിറ**. വെട്ടത്തുനാട് രാജാവിന്റെ സുപ്രധാന വാണിജ്യകേന്ദ്രങ്ങളിലൊന്നായിരുന്നു തിരുന്നാവയക്കടുത്തുള്ള ഈ ഗ്രാമം. വെട്ടത്തുനാട് രാജാവിന്റെ കരുത്തനായ സേനപതിയായിരുന്നു രായിൻ. യുദ്ധമുഖങ്ങളിൽ അദ്ദേഹം കാണിച്ച അസാമാന്യ ധീരതയ്ക്ക് രാജാവ് നൽകിയ പട്ടമാണ് 'വീരൻ' വെട്ടത്തുനാടിനെ  ആകമാനം ബാധിച്ച ഒരുക്ഷാമകാലത്ത്  'വീരരായിൻ' ഈ പ്രദേശത്തെ ജലക്ഷാമത്തിന് ശാശ്വതപരിഹാരം കാണാൻ ഒരു കുളം കുഴിക്കുകയുണ്ടായി. അമ്പലച്ചിറയുടെ മാതൃകയിൽ നിർമ്മിച്ച വിസ്തൃതമായ ഈ കുളം ഇന്നും ഈ പ്രദേശത്തിന്റെ മുഖ്യ ജലസ്രോതസ്സായി നിലകൊള്ളുന്നു. വീരാരായി കുത്തിയ ചിറ നിലനിൽക്കുന്ന സ്ഥലം ക്രമേണ 'വീരരായിൻ ചിറ' എന്നറിയപ്പെട്ടു. കാലക്രമത്തിൽ വീരാൻചിറയും ബീരാഞ്ചിറയുമായി മാറി. ഇന്നും റവന്യു രേഖകളിൽ വീരാഞ്ചിറ എന്നാണ് കാണുക.

ബീരാഞ്ചിറയിൽ സാമൂഹ്യസാംസ്കാരിക രംഗങ്ങളിൽ സജീവമായി ഇടപെടുന്ന യുദദർശന സാംസ്കാരിക വേദിയുടെ കീഴിൽ ഇപ്പോൾ ഒരു ഗ്രാമീണവായനശാല പ്രവർത്തിക്കുന്നു. സഖാവ് ഓ മുഹമ്മദാലി സ്മാരക വായനശാല. കമ്മൂണിസ്റ്റപ്പ എന്ന പേരിൽ ഒരു പ്രാദേശിക ലഘുമാസിക വായനശാല പ്രസിദ്ധീകരിക്കുന്നുണ്ട്.

വർഗ്ഗം:മലപ്പുറം ജില്ലയിലെ ഗ്രാമങ്ങൾ
ജോർജ്ജ് ഗീവർഗ്ഗീസ് ജോസഫ്

ഗണിതശാസ്ത്രാദ്ധ്യാപകനും ഗവേഷകനുമാണ് **ഡോ. ജോർജ് ഗീവർഗ്ഗീസ് ജോസഫ്**. കേരള ഗണിതശാസ്ത്ര തത്ത്വങ്ങളുടെ ഉത്ഭവം, ഗണിത ശാസ്ത്ര അറിവുകൾ യുറോപ്പിലേക്ക് വ്യാപിച്ചതിന്റെ സാധ്യതകൾ എന്നിവയെക്കുറിച്ച്  പാശ്ചാത്യേതര ഗണിത ശാസ്ത്ര ചരിത്രത്തിൽ ഗവേഷണം നടത്തി.  'ക്രസ്റ്റ് ഓഫ് ദ പീക്കോക്ക്', 'പാസ്സേജ് ടു ഇൻഫിനിറ്റി' തുടങ്ങിയ പുസ്തകങ്ങൾ  ഗണിത ചിന്തയിൽ ശ്രദ്ധേയ ചലനങ്ങൾ സൃഷ്ടിച്ചു. ഗണിതശാസ്ത്ര ജ്ഞാനം വികസിച്ചുവന്നത് യൂറോപ്പിനെ കേന്ദ്രീകരിച്ചാണെന്ന "വിഭാഗീയ" ധാരണ തിരുത്തിയെഴുനുള്ള ശ്രമമാണ്‌ ഇദ്ദേഹം തന്റെ ഗ്രന്ഥങ്ങളിലൂടെ നടത്തിയത്. ന്യൂട്ടൻ - ഗ്രിഗറി സീരീസ്,  മാധവ – ഗ്രിഗറി സീരീസ് എന്ന് പുനർനാമകരണം ചെയ്യപ്പെട്ടതിൽ ഇദ്ദേഹത്തിന്റെ സംഭാവന വലുതാണ്. 

## ജീവിതരേഖ
ലണ്ടനിൽ അഭിഭാഷകനായിരുന്നു ഇദ്ദേഹത്തിന്റെ  മുത്തച്ഛൻ. അദ്ദേഹം മഹാത്മാഗാന്ധിയോടൊപ്പം സ്വാതന്ത്ര്യ സമരത്തിൽ പങ്കെടുത്തിട്ടുണ്ട്. ഒൻപതുവയസ്സായിരുന്നപ്പോൾ കേരളത്തിൽ നിന്നു പോയ പ്രൊഫ. ജോസഫ്  ജംഗ്ലണ്ടിലെ ലെസ്റ്റർ യൂണിവേഴ്‌സിറ്റിയിലേയും  മാഞ്ചസ്റ്റർ യുണിവേഴ്‌സിറ്റിയിലേയും പഠനശേഷം കെനിയയിലേക്ക് മടങ്ങി. കെനിയയിൽ അദ്ധ്യാപകനായിരിക്കുമ്പോൾ യുറോപ്യേതര ഗണിതശാസ്ത്ര ചരിത്രത്തിൽ താൽപര്യം പ്രകടിപ്പിച്ച അദ്ദേഹം മാഞ്ചസ്റ്റർ യൂണിവേഴ്‌സിറ്റിയിൽ അദ്ധ്യാപകനായി. അവിടെ നിന്ന് വിരമിച്ചു. 

ഗണിതശാസ്ത്രാധിഷ്ഠിത പ്രോഗ്രാമിംഗ്, ജനസംഖ്യാശാസ്ത്രം, അപ്ലൈഡ് മാത്തമെറ്റിക്‌സ് , സ്റ്റാറ്റിസ്സ്റ്റിക് തുടങ്ങിയവ കേന്ദ്രീകരിച്ചായിരുന്നു പ്രൊഫ.ജോസഫിന്റെ പഠിപ്പിക്കലുകളും ഗവേഷണങ്ങളും. ആഫിക്കൻ സർവ്വകലാശാലകളിലും പാപുവ ന്യൂ ഗിനി, ന്യൂസിലാന്റ് സർവ്വകലാശാലകളിലും നിരവധി പ്രഭാഷണങ്ങൾക്കു നേതൃത്വം നൽകി.

മധ്യകാലഘട്ടത്തിൽ ഇന്ത്യ, ചൈന,ആഫ്രിക്ക, സൗത്ത് അമേരിക്ക എന്നിവിടങ്ങളിലുണ്ടായ ഗണിതശാസ്ത്ര വളർച്ചയെക്കുറിച്ച് പ്രതിപാദിക്കുന്ന പ്രൊഫ. ജോസഫിന്റെ പുസ്തകം ഏഷ്യയിലും യുറോപ്പിലുമായി വിവിധ ഭാഷകളിൽ വിവർത്തനം ചെയതിട്ടുണ്ട്. 'ദ ക്രെസ്റ്റ്  ഓഫ് ദി പീക്കോക്ക് : നോൺ യുറോപ്യൻ റൂട്ട്‌സ് ഓഫ് മാത്തമെറ്റിക്‌സ്', 'എ പാസേജ് ടു ഇൻഫിനിറ്റി: മിഡീവൽ ഇന്ത്യൻ മാത്തമെറ്റിക്‌സ് ഫ്രെം കേരള ആൻഡ് ഇറ്റ്‌സ് ഇംപാക്ട്'  എന്നീ പുസ്തകങ്ങൾ കിഴക്കൻ രാജ്യങ്ങളിൽ നിന്ന് പാശ്ചാത്യ രാജ്യങ്ങളിലേയ്ക്കുള്ള വിവര കൈമാറ്റത്തിന്റെ വിവരണമാണ്.

## കൃതികൾ
*'ദ ക്രെസ്റ്റ്  ഓഫ് ദി പീക്കോക്ക് : നോൺ യുറോപ്യൻ റൂട്ട്‌സ് ഓഫ് മാത്തമെറ്റിക്‌സ്'
* 'എ പാസേജ് ടു ഇൻഫിനിറ്റി: മിഡീവൽ ഇന്ത്യൻ മാത്തമെറ്റിക്‌സ് ഫ്രെം കേരള ആൻഡ് ഇറ്റ്‌സ് ഇംപാക്ട്' 
* 'ജോർജ്ജ് ജോസഫ്: ലൈഫ് ആൻഡ് ടൈസ് ഓഫ് എ കേരള ക്രിസ്റ്റ്യൻ നാഷണലിസ്റ്റ്' 
## പുരസ്കാരങ്ങൾ
രണ്ടുതവണ ഇന്ത്യയിലെ റോയൽ സൊസൈറ്റിയുടെ വിസിറ്റിംഗ് ഫെല്ലോഷിപ്പ് ലഭിച്ചിട്ടുണ്ട്.
## അവലംബം


വർഗ്ഗം:ഗണിതശാസ്ത്രജ്ഞർ
വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ
ബാങ്ക്സി

വിപ്ലവകരമായ ആശയങ്ങളുടെയും വ്യത്യസ്ത രചനാരീതിയികളിലൂടെയും ചുമർ ചിത്ര കലയെ അവതരിപ്പിച്ച ബ്രിട്ടീഷ് കലാകാരനാണ് **ബാങ്ക്സി**. സ്വിസ് കലാകാരൻ മാട്രെ ഡി കാസ്സൺ (Maître de Casson) ബാങ്ക്സി ആയിരിക്കാമെന്ന് അനുമാനമുണ്ട്. മാട്രെ ഡി കാസ്സൺ ഇത് തന്റെ വെബ്‌സൈറ്റിൽ നിഷേധിച്ചു.ചുമർ ചിത്രകലയെ രാഷ്ട്രീയ ആയുധമാക്കി ഉപയോഗിക്കുന്ന ഇദ്ദേഹം വിപ്ലവകരമായ തന്റെ പല ആശയങ്ങളും ലോകത്തിന്റെ മുൻപിൽ എത്തിച്ചു. ഇദ്ദേഹത്തിന്റെ ഈ ചിത്രങ്ങൾ ലോകത്ത് ഏറ്റവും ചർച്ച ചെയ്യപ്പെട്ട ചുമർ ചിത്രങ്ങളായി. അഞ്ജാതനായി ഇന്നും തുടരുന്ന ഇദ്ദേഹം ആരാണ് എന്നു ഇതുവരെയും മനസ്സിലാക്കാൻ സാധിച്ചിട്ടില്ല. ബാങ്ക്സി എന്ന പേരിൽ ചിത്രം വരയ്ക്കുന്നത് ബ്രിസ്റ്റളിലെ അധോതല കലാ കൂട്ടായ്മയിൽ അംഗമായ റോബിൻ ഗണ്ണിംഗ് ഹാമാണ് എന്നു സംശയിക്കുന്നുണ്ടങ്കിലും ഇക്കാര്യം സ്ഥിരീകരിച്ചിട്ടില്ല. അജ്ഞാതനായ ഈ കലാകാരന്റെ സൃഷ്ടികളുടെ പ്രദർശനം ലോകമെങ്ങും നടക്കുകയും വൻതുകയ്ക്ക് അവയിൽ പലതും പ്രമുഖരായ പലരും സ്വന്തമാക്കുകയും ചെയ്തിട്ടുണ്ട്. ഇസ്രയേൽ സൈന്യത്തിന്റെ ആക്രമണത്തിൽ തകർന്ന ഗാസാ തെരുവീഥികളിലേയും, അമേരിക്കയിലെ ന്യൂയോർക്ക് നഗരത്തിലേയും വരച്ച ചിത്രങ്ങൾ ലോക ശ്രദ്ധപിടിച്ചുപറ്റിയിട്ടുണ്ട് .

## അവലംബം

വർഗ്ഗം:ബ്രിട്ടീഷ് ചിത്രകാരന്മാർ
വർഗ്ഗം:1974-ൽ ജനിച്ചവർ
പണ്ഡിറ്റ് ഗോപാൽ പ്രസാദ് ദുബെ

ഛൗ നൃത്ത അവതാരകനും ഗവേഷകനുമാണ് **പണ്ഡിറ്റ് ഗോപാൽ പ്രസാദ് ദുബെ**. ഛൗ നൃത്തത്തിലെ സരൈകേല ഭേദമാണ് ദുബെ അവതരിപ്പിക്കുന്നത്. 2012 ൽ പത്മശ്രീ ലഭിച്ചു. 
## ജീവിതരേഖ
ദുബേ ആറുവർഷം പഞ്ചാബ് സർവകലാശാലയിലെ നാടകപഠനവിഭാഗത്തിൽ സന്ദർശകപ്രൊഫസറായിരുന്നു. മുത്തച്ഛനിൽ നിന്നാണ് ദുബെ ഛൗ നൃത്തത്തിന്റെ ആദ്യ ചുവടുകൾ പഠിച്ചത്. പിന്നീട് പത്മശ്രീ രാജ്കുമാറിന്റെ കീഴിൽ പരിശീലനം തുടങ്ങി. 1984ൽ മുംബൈയിൽ  ത്രിനേത്ര ഛൗ നൃത്തപഠന സ്കൂൾ തുടങ്ങി.

## പുരസ്കാരങ്ങൾ
*പത്മശ്രീ (2012)
## അവലംബം


വർഗ്ഗം:നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1957-ൽ ജനിച്ചവർ
വർഗ്ഗം:ജൂൺ 25-ന് ജനിച്ചവർ
സൃന്ദ

മലയാള ചലച്ചിത്ര അഭിനേത്രിയായ ഡബ്ബിംഗ് ആർട്ടിസ്റ്റാണ് **ശ്രിന്ദ** (ജനനം: 20 ഓഗസ്റ്റ് 1985). 1983, ടമാർ പടാർ, ഹോംലി മീൽസ്, കുഞ്ഞിരാമായണം, ആട്, ഷെർലക് ടോംസ് എന്നിവയാണ് ശ്രിന്ദയുടെ പ്രധാന സിനിമകൾ.
2010-ൽ റിലീസായ ഫോർ ഫ്രണ്ട്സ് എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.

## ജീവിതരേഖ
മലയാള ചലച്ചിത്ര അഭിനേത്രിയായ ശ്രിന്ദ 1985 ഓഗസ്റ്റ് 20ന് എറണാകുളം ജില്ലയിലെ ഫോർട്ട് കൊച്ചിയിൽ ജനിച്ചു. ഫോർട്ട് കൊച്ചി ആംഗ്ലോ ഇന്ത്യൻ ഗേൾസ് ഹൈ-സ്കൂൾ, പള്ളുരുത്തി എച്ച്.എസ്.എസ് എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടി.
തേവര എസ്.എച്ചിൽ നിന്നു ബിരുദം നേടിയ ശേഷം ടെലിവിഷൻ അവതാരകയായിട്ടാണ് തൻ്റെ കരിയർ ആരംഭിക്കുന്നത്. തുടർന്ന് മോഡലിംഗിലേയ്ക്ക് വഴിമാറി. വിവിധ ഉത്പന്നങ്ങളുടെ പരസ്യ മോഡലായി പ്രവർത്തിച്ച ശേഷം ഡോക്യുമെൻററി ഫിലിമുകളിൽ അഭിനയിച്ചു. ഇത് സിനിമയിലേയ്ക്ക് എത്തുന്നതിൽ ശ്രിന്ദയ്ക്ക് സഹായകരമായി. 2010-ൽ സജി സുരേന്ദ്രൻ സംവിധാനം ചെയ്ത ഫോർ ഫ്രണ്ട്സ് എന്ന സിനിമയിലഭിനയിച്ച് കൊണ്ടാണ് മലയാള ചലച്ചിത്ര രംഗത്ത് സജീവമാകുന്നത്. ആ വർഷം തന്നെ 22 ഫീമെയ്ൽ കോട്ടയം എന്ന സിനിമയിലും അഭിനയിച്ചു. 2013-ൽ എബ്രിഡ് ഷൈൻ സംവിധാനം ചെയ്ത 1983 എന്ന സിനിമയിൽ നിവിൻ പോളിയുടെ നായികയായതോടെ ശ്രിന്ദ ശ്രദ്ധേയയായ അഭിനേത്രിയായി. ടമാർ പടാർ, ഹോംലി മീൽസ്, കുഞ്ഞിരാമായണം, ആട് തുടങ്ങിയ സിനിമകളിലെ നായിക തുല്യമായ കഥാപാത്രങ്ങൾ പ്രേക്ഷക ശ്രദ്ധ നേടി. ഇതുവരെ ഏകദേശം 50 സിനിമകളിൽ അഭിനയിച്ച ശ്രിന്ദ വെണ്ണിലാവീട് എന്ന തമിഴ് സിനിമയിലും ഒരു വേഷം ചെയ്തു.

** ശബ്ദം നൽകിയ സിനിമകൾ **

* തൊണ്ടിമുതലും ദൃക്സാക്ഷിയും 2017
* കമ്മട്ടിപ്പാടം 2016

** ടെക്നിക്കൽ ക്രൂ മെമ്പർ **

* ചൈനാ ടൗൺ 2011
* ഹീറോ 2012
* കാസനോവ 2012

** സ്വകാര്യ ജീവിതം **

2004-ൽ 19മത്തെ വയസിൽ അഷാബിനെ വിവാഹം ചെയ്തെങ്കിലും 2014-ൽ വിവാഹ മോചനം നേടി. അർഹാൻ ഏക മകനാണ്. പിന്നീട് 2018-ൽ സിജു എസ്. ബാവയെ പുനർവിവാഹം ചെയ്തു.

## ചലച്ചിത്രങ്ങൾ

## അവാർഡുകൾ
;വനിത ഫിലിം അവാർഡുകൾ
*2015: മികച്ച സഹനടി - *[[1983 (film)|1983]]*
;ഏഷ്യാനെറ്റ് ഫിലിം അവാർഡുകൾ
*2017: മികച്ച സഹനടി - *[[Njandukalude Nattil Oridavela|ഞണ്ടുകളുടെ നാട്ടിൽ ഒരിടവേള]]*, *[[Munthirivallikal Thalirkkumbol|മുന്തിരിവള്ളികൾ തളിർക്കുമ്പോൾ]]*
*നാമനിർദ്ദേശം - **[[Filmfare Award for Best Supporting Actress – Malayalam|മികച്ച സഹനടിക്കുള്ള ഫിലിംഫെയർ അവാർഡ്]]**-ഷെർലൊക്ക് ടോംസ്

## അവലംബം

## പുറം കണ്ണികൾ
* 

വർഗ്ഗം:1985-ൽ ജനിച്ചവർ
വർഗ്ഗം:ഓഗസ്റ്റ് 20-ന് ജനിച്ചവർ
രാധിക ശരത്കുമാർ

തമിഴ് ചലച്ചിത്ര നടിയാണ് **രാധിക ശരത്കുമാർ**. നിരവധി മലയാളം, തെലുഗ് ചിത്രങ്ങളിലും അഭിനയിച്ചിട്ടുള്ള ഇവർ തമിഴ് ടെലിവിഷൻ സീരിയലുകൾ സംവിധാനം ചെയ്തിട്ടുണ്ട്. പ്രശസ്ത തമിഴ് നടൻ എം.ആർ. രാധയുടെ മകളാണ്. ഒരു ചലച്ചിത്ര സംവിധായകന്റെ ആദ്യ സംവിധായക സംരംഭത്തിനു നൽകുന്ന ഇന്ദിരാഗാന്ധി പുരസ്കാരം നേടിയ 'മീണ്ടും ഒരു കാതൽകതൈ' എന്ന ചലച്ചിത്രത്തിന്റെ നിർമ്മാതാവാണ്. 
## പുരസ്കാരങ്ങൾ
*മികച്ച അഭിനേത്രി - തമിഴ്നാട് സംസ്ഥാന ചലച്ചിത്ര അവാർഡ്
## അവലംബം


വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
അവിജിത് റോയി

ബംഗ്ലാദേശിൽ നിന്ന് അമേരിക്കയിലേക്ക് കുടിയേറിയ യുക്തിവാദി ബ്ലോഗെഴുത്തുകാരനും എഴുത്തുകാരനുമായിരുന്നു **അവിജിത് റോയി**(1972 - .26 ഫെബ്രുവരി 2015). അമേരിക്കൻ പൗരത്വം സ്വീകരിച്ചിരുന്ന റോയിയെ ധാക്ക പുസ്തകോൽസവത്തിൽ പങ്കെടുക്കാനെത്തിയപ്പോൾ പ്രാദേശിക തീവ്രവാദി സംഘടനയായ അൻസാർ ബംഗ്ലക്കാർ കൊലപ്പെടുത്തി.  ഭാര്യ റാഫിദ അഹമ്മദ് ബന്നയെയും അക്രമികൾ ക്രൂരമായി ആക്രമിച്ചു.

## ജീവിതരേഖ
ബ്ലോഗ് രചനകളിലൂടെ ശ്രദ്ധേനായ എഴുത്തുകാരനായിരുന്നു അവിജിത്ത് റോയി.  റോയിയുടെ ബ്ലോഗുകളെ ബംഗ്ലാദേശിലെ മതമൗലികവാദികൾ രൂക്ഷമായി എതിർത്തിരുന്നു. ഇസ്ലാമിക മൗലികവാദികളിൽ നിന്നും കടുത്ത ഭീഷണി നേരിട്ടിരുന്നു. കഴിഞ്ഞവർഷം മതമൗലികവാദികളുടെ എതിർപ്പിനെ തുടർന്ന്  ഓൺലൈൻ ബുക്‌സ്‌റ്റോറായ  "രകമാരി. കോം', റോയിയുടെ പുസ്തകങ്ങൾ പിൻവലിച്ചിരുന്നു.
## മുക്തേ മോന
സ്വതന്ത്രമനസ് എന്നർഥം വരുന്ന മുക്തേ മോന എന്ന തലക്കെട്ടിൽ റോയ് എഴുതിയിരുന്ന ബ്ലോഗിന്റെ ഉള്ളടക്കം  മതേതരത്വവും യുക്തിവാദവും പ്രോത്സാഹിപ്പിക്കുന്നതായിരുന്നു. 
## കൃതികൾ
*സമകാമിത
*വിശ്വാസ വൈറസ്
*വാക്വം മുതൽ പ്രപഞ്ചം വരെ 
## അവലംബം


വർഗ്ഗം:ബംഗാളി സാഹിത്യകാരന്മാർ
വർഗ്ഗം:1972-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഫെബ്രുവരി 26-ന് മരിച്ചവർ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ഇസ്ലാം മത വിമർശകർ
വർഗ്ഗം:അമേരിക്കൻ നിരീശ്വരവാദികൾ
വർഗ്ഗം:മാനവികതാവാദികൾ
വർഗ്ഗം:അമേരിക്കൻ മാനവികതാവാദികൾ
പത്തിയൂർ ശങ്കരൻകുട്ടി

കഥകളിസംഗീതജ്ഞനാണ് **പത്തിയൂർ ശങ്കരൻകുട്ടി**. 
## ജീവിതരേഖ

കഥകളി ഗായകനായ  പത്തിയൂർ കൃഷ്ണപിള്ളയുടേയും ലക്ഷ്മിക്കുട്ടിയമ്മയുടേയും മകനായി 1964 ൽ ആലപ്പുഴ ജില്ലയിൽ കായംകുളം, കീരിക്കാട് ജനിച്ചു. എട്ടാംവയസ്സിൽ കഥകളി അഭ്യസനം തുടങ്ങി. ഏവൂർ പരമേശ്വരൻ നായർ, ഏവൂർ ശങ്കരൻ നായർ എന്നിവരായിരുന്നു ഗുരുക്കന്മാർ. ആർ.എൽ.വി. സംഗീതകോളേജിൽനിന്ന് ഗാനഭൂഷണം ഡിപ്ലോമ നേടി. തുടർന്ന് അച്ഛൻ പത്തിയൂർ കൃഷ്ണപിള്ളയുടെ കീഴിൽ കഥകളിസംഗീതത്തിൽ പരിശീലനം തുടങ്ങിയ ശങ്കരൻകുട്ടി, 1986 മുതൽ 1987 വരെ കലാമണ്ഡലത്തിലെ ഹ്രസ്വകാല സംഗീതപഠനക്ലാസ്സിൽ പങ്കെടുത്ത് മാടമ്പി സുബ്രഹ്മണ്യൻ നമ്പൂതിരി, കലാമണ്ഡലം രാമവാര്യർ, കലാമണ്ഡലം ഗംഗാധരൻ എന്നിവരുടെ മേൽനോട്ടത്തിൽ കഥകളി സംഗീതം അഭ്യസിച്ചു.  ആദ്യപാട്ട് ഏവൂർ കണ്ണംപള്ളിൽ ക്ഷേത്രത്തിലെ അരങ്ങിലായിരുന്നു. 'കർണശപഥം'കഥയിലെ.'എന്തിഹമെൻ മാനസെ...' എന്നുതുടങ്ങുന്ന പദം പാടിയായിരുന്നു അരങ്ങേറ്റം. ഹൈദരലിയുടെ ശിഷ്യനായും സഹ‌ഗായകനായും 20 വർഷത്തോളം സംഗീതം പഠിക്കുകയും അരങ്ങിൽ അവതരിപ്പിക്കുകയും ചെയ്തു.    കലാമണ്ഡലം ഗോപിയാശാന്റെ വേഷങ്ങൾക്ക് ഇപ്പോൾ സ്ഥിരമായി പാടുന്നത് ശങ്കരൻകുട്ടിയാണ്. അമ്പലപ്പുഴ ആസ്‌ഥാനമായ സന്ദർശൻ കഥകളി വിദ്യാലയത്തിൽ സംഗീത അധ്യാപകനായിട്ട്‌ ജോലി ചെയ്യുന്നു.

## പുരസ്കാരങ്ങൾ
*കേരള കലാമണ്ഡലം അവാർഡ്(2010)
*ഹൈദരലിസ്മാരക അവാർഡ്
*കേരള സംഗീത നാടക അക്കാദമി അവാർഡ് (2018)

## അവലംബം

## പുറം കണ്ണികൾ
*കളിയരങ്ങിലെ രാഗസുധ - പന്തളം കൃഷ്‌ണകുമാർ
*മഞ്‌ജുതര(ൻ)

വർഗ്ഗം:കഥകളി ഗായകർ
വർഗ്ഗം:ആലപ്പുഴ ജില്ലയിൽ ജനിച്ചവർ
വർഗ്ഗം:1964-ൽ ജനിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
എരിപുരം ചെങ്ങൽ എൽ പി സ്കൂൾ

കണ്ണൂർ ജില്ലയിലെ എഴോം പഞ്ചായത്തിൽ പെട്ട അടുത്തില എന്ന കൊച്ചു ഗ്രാമമായ അടുത്തിലയിൽ നൂറ്റിയിരുപതു് വർഷം മുമ്പ് സ്ഥാപിച്ച വിദ്യാലയമാണു് **എരിപുരം ചെങ്ങൽ എൽ പി സ്കൂൾ**.  ഒന്നു മുതൽ അഞ്ചാം തരം വരെയാണു് ഈ വിദ്യാലയത്തിൽ പഠനം നടക്കുന്നതു്. അടുത്തില എൽ.പി. സ്കൂൾ എന്നും ഈ വിദ്യാലയം അറിയപ്പെടുന്നു.

1895-ൽ  എഴുത്തുവീട് എന്ന പേരിലാണു് ഈ സ്ഥാപനം ആരംഭിച്ചതു്.

## അവലംബം

വർഗ്ഗം:കണ്ണൂർ ജില്ലയിലെ വിദ്യാലയങ്ങൾ
ഏക്ത കപൂർ

ഒരു ഇന്ത്യൻ സീരിയൽ, സിനിമാ നിർമ്മാതാവാണ് **ഏക്ത കപൂർ**.

## പുറത്തേയ്ക്കുള്ള കണ്ണികൾ

*

വർഗ്ഗം:1975-ൽ ജനിച്ചവർ
വർഗ്ഗം:ജൂൺ 7-ന് ജനിച്ചവർ
ഇഗോർ സികോർസ്കി

ഒരു റഷ്യൻ അമേരിക്കൻ ഏവിയേഷൻ എഞ്ചിനീയർ ആണ് **ഇഗോർ സികോർസ്കി**(, <small>tr.</small> *Ígor' Ivánovič Sikórskij*; May 25, 1889&nbsp;– October 26, 1972), ആധുനിക ഹെലിക്കോപ്പ്റ്ററിന്റെ ആദ്യ രൂപം, വെള്ളത്തിൽ ലാൻഡ് ചെയ്യാൻ പറ്റുന്ന ആദ്യ വിമാനം, ആദ്യത്തെ ബഹു എഞ്ചിൻ ഘടിപ്പിച്ച വിമാനങ്ങൾ എന്നിങ്ങനെ ഒട്ടനവധി വ്യോമയാന രംഗത്തെ കണ്ടുപിടിത്തങ്ങൾ ഇദ്ദേഹത്തിന്റെ സംഭാവനയാണ്. ഹെലിക്കോപ്‌റ്ററിന്റെ പിതാവ് എന്നും ഇദ്ദേഹത്തെ വിശേഷിപ്പിക്കാറുണ്ട്.

## ജീവിത രേഖ

റഷ്യയിൽ ജനിച്ച ഇദ്ദേഹം അമേരിക്കയിലേക്ക് കുടിയേറുകയായിരുന്നു.

## അവലംബം


## കുറിപ്പുകൾ
മനോജ്‌ മാതിരപ്പള്ളി

മലയാള വൈജ്‌ഞാനികസാഹിത്യകാരനും മാധ്യമപ്രവർത്തകനുമാണ് **മനോജ്‌ മാതിരപ്പള്ളി **. 

ഇടുക്കി ജില്ലയിലെ അയ്യപ്പൻകോവിൽ സ്വദേശി. വി. ജോസഫ്, കുഞ്ഞുമോൾ ജോസഫ് എന്നിവരാണ് മാതാപിതാക്കൾ. മേരികുളം സെന്റ് മേരീസ് സ്‌കൂൾ, കട്ടപ്പന ഗവൺമെന്റ് കോളേജ് എന്നിവിടങ്ങളിലായി വിദ്യാഭ്യാസം പൂർത്തിയാക്കി. മലയാള സാഹിത്യത്തിൽ ബിരുദാനന്തര ബിരുദവും, ജേർണലിസ്റ്റത്തിൽ ഒന്നാം റാങ്കോടെ പോസ്റ്റ് ഗ്രാജ്വേറ്റ് ഡിപ്ലോമയും നേടി. 1995-ൽ ഫ്രീലാൻസ് ജേർണലിസ്റ്റായി പ്രവർത്തനം ആരംഭിച്ചു. പിന്നീട് ന്യൂഏജ് ദിനപത്രം, ജീവൻ ടി.വി., ദീപിക ദിനപത്രം എന്നിവിടങ്ങളിൽ ജോലി ചെയ്തു. 'വിസ്മയക്കാഴ്ചയുടെ പവിഴദ്വീപ്', 'മഴ', 'ഗോത്രതാളം'  എന്നീ ഡോക്യുമെന്ററികൾ സംവിധാനം ചെയ്തിട്ടുണ്ട്.

## കൃതികൾ
* 'കേരളത്തിലെ ആദിവാസികൾ: കലയും സംസ്‌കാരവും' 
* 'ഓണം: മിത്തും ചരിത്രവും കലകളും'
* 'ഇടുക്കി: ദേശം ചരിത്രം സംസ്‌കാരം'
* 'ഇലകളിൽ ചോരുന്ന ആകാശം: കാടനുഭവങ്ങളുടെ പുസ്തകം'
* 'നിലാവ് പെയ്യുന്ന കടൽ' (ലക്ഷദ്വീപ് യാത്രാവിവരണം)
* 'ഇടുക്കി: ചരിത്രവും ചരിത്രാതീതവും'
* 'കൂട്ട്: സൗഹൃദത്തിന്റെ എഴുത്തുപുസ്തകം'

## പുരസ്കാരങ്ങൾ
മികച്ച വൈജ്ഞാനിക സാഹിത്യത്തിന് കേരള സാഹിത്യ അക്കാദമി ഏർപ്പെടുത്തിയ ജി.എൻ. പിള്ള എൻഡോവ്‌മെന്റ് അവാർഡ് 'കേരളത്തിലെ ആദിവാസികൾ: കലയും സംസ്‌കാരവും' എന്ന പുസ്തകത്തിന് ലഭിച്ചു. മികച്ച വൈജ്ഞാനിക സാഹിത്യത്തിനുള്ള കേരള ഭാഷാ ഇൻസ്റ്റിറ്റ്യൂട്ടിന്റെ എൻ.വി. കൃഷ്ണവാര്യർ പുരസ്‌കാരത്തിനും, മികച്ച നാടൻ കലാഗ്രന്ഥത്തിനുള്ള കേരള ഫോക്്‌ലോർ അക്കാദമി അവാർഡിനും അർഹനായി. മികച്ച വൈജ്ഞാനിക സാഹിത്യത്തിനുള്ള 'ഡോ. എം.എസ്. മേനോൻ സ്മാരക പുരസ്‌കാരവും, മികച്ച ഫാം ജേർണലിസ്റ്റിനുള്ള 'ഇന്ത്യൻ വെറ്ററിനറി അസോസിയേഷൻ അവാർഡും' ലഭിച്ചിട്ടുണ്ട്. ഗ്രന്ഥരചനയ്ക്ക് കേരള സാഹിത്യ അക്കാദമിയുടെ ഗവേഷണ സ്‌കോളർഷിപ്പിനും, കേരള സാംസ്‌കാരിക വകുപ്പിന്റെ ഫെലോഷിപ്പിനും അർഹനായി.

## അവലംബം

വർഗ്ഗം:മലയാള വൈജ്ഞാനിക സാഹിത്യകാരന്മാർ
വർഗ്ഗം:കേരള ഫോക്‌ലോർ അക്കാദമിയുടെ മികച്ച  ഗ്രന്ഥത്തിനുള്ള പുരസ്‌കാരം ലഭിച്ചവർ
തുൻഗസ്ക സംഭവം

1908 ജൂൺ 30ന് റഷ്യയിലെ മദ്ധ്യ സൈബീരിയയിലെ തുൻഗസ്ക വനപ്രദേശത്ത് ഒരു വാൽനക്ഷത്രമോ ആസ്റ്ററോയിഡോ ഭൌമാന്തരീക്ഷത്തിൽ കടന്ന് പൊട്ടിത്തെറിച്ച സംഭവമാണ് **തുൻഗസ്ക സംഭവം** എന്ന പേരിൽ അറിയപ്പെടുന്നത്. ഭൂതലത്തിൽനിന്ന് 8 കി.മീ. മുകളിലെത്തി, വായുവിന്റെ ഘർഷണം കൊണ്ട് ജ്വലിച്ച് പൊട്ടിത്തെറിച്ച  10 മെഗാടൺ ടി.എൻ.ടി.ക്കു തുല്യമായ ഊർജ്ജം (1500 ഹിരോഷിമാ ബോംബുകൾക്കു സമം) ചുറ്റും വിതറി. സ്ഫോടനത്തെ തുടർന്നുണ്ടായ ഷോക്ക് വേവ് രണ്ടുതവണ ഭൂഗോളത്തെ ചുറ്റി. 400 കിലോമീറ്ററിലധികം വനപ്രദേശം നശിപ്പിക്കപ്പെട്ടു. ഭൗമാന്തരീക്ഷത്തിൽ നടന്ന ചരിത്രത്തിൽ രേഖപ്പെടുത്തപ്പെട്ടതിൽ ഏറ്റവും വലിയ സ്ഫോടനമായി ഇത് കണക്കാക്കുന്നു. തുൻഗസ്ക്കയിൽ ഇതിന്റെ അടയാളങ്ങൾ ഇപ്പോഴും ബാക്കിയാണ്.  

  

## അവലംബം

വർഗ്ഗം:സൈബീരിയ
വർഗ്ഗം:സൈബീരിയയിലെ പ്രകൃതിദുരന്തങ്ങൾ
വർഗ്ഗം:വാൽനക്ഷത്രങ്ങൾ
കേരളത്തിലെ ആഫ്രിക്ക

അരനൂറ്റാണ്ടുമുമ്പുണ്ടായിരുന്ന വയനാടിനെയും വനവാസികളെയും ആസ്​പദമാക്കി കെ. പാനൂർ രചിച്ച മലയാള ഗ്രന്ഥമാണ് **കേരളത്തിലെ ആഫ്രിക്ക**. കഴിഞ്ഞ നൂറ്റാണ്ടിന്റെ പകുതിയോടെ തിരുവിതാംകൂറിൽ നിന്നുണ്ടായ കുടിയേറ്റത്തിന് മുമ്പുള്ള സാമൂഹിക മണ്ഡലമാണ് 'കേരളത്തിലെ ആഫ്രിക്ക'യിൽ പരാമർശിക്കുന്നത്.

## ഉള്ളടക്കം
ട്രൈബൽ വകുപ്പിലെ ഉദ്യോഗസ്ഥനായി വയനാട്ടിലെത്തിയ പാനൂർ തന്റെ ഔദ്യോഗിക ജോലിയുടെ ഭാഗമായി നടത്തിയ പഠനങ്ങളും നിരീക്ഷണങ്ങളും കണ്ടെത്തലുകളുമാണ് ഈ കൃതിയിലെ പ്രതിപാദ്യം. സഞ്ചാര സാഹിത്യ വിഭാഗങ്ങളിൽ പെടുന്ന ഈ പുസ്തകം, ഏഴ് അധ്യായങ്ങളിലായി അടിയർ, കുറിച്യർ, കൊറകർ, പണിയർ, കാട്ടു നായ്കന്മാർ, കുറുമർ എന്നിങ്ങനെ വിവിധ   ആദിവാസി വിഭാഗങ്ങളുടെ ആചാര, അനുഷ്ടാന, വിശ്വാസങ്ങളേ പറ്റിയും, അവരുടെ ജീവിത ചുറ്റുപാടുകളേ കുറിച്ചുമാണ് ഈ പുസ്തകത്തിലൂടെ പ്രതിപാദിക്കുന്നത്. സംസ്ഥാനത്തെ റവന്യു വകുപ്പിൽ ഡപ്യൂട്ടി കളക്ടറായി ഉദ്യോഗമനുഷ്ടിച്ച പാനൂർ ആദിവാസികളുടെ ക്ഷേമത്തിൽ തല്പരനായിരുന്നു. അങ്ങനെയാണ് 1963 ൽ മലയാളത്തിലെ ആദ്യ ആദിവാസികൾക്ക് വേണ്ടിയുള്ള ഈ ഗ്രന്ഥം പിറവിയെടുക്കുന്നത്. വല്ലിസമ്പ്രദായവും ഫ്യൂഡൽ സാമൂഹിക ബന്ധങ്ങളുമെല്ലാം പാനൂർ ഈ കൃതിയിൽ ഭംഗിയായി വരച്ചുകാണിക്കുന്നുണ്ട്. കേരളത്തിലെ ആഫ്രിക്ക ആദ്യം ലേഖനരൂപത്തിൽ മാതൃഭൂമി പ്രസിദ്ധീകരിച്ചു. 1958-60 കാലത്ത് പുസ്തകമാക്കാൻ ആദ്യം സമീപിച്ചത് മാതൃഭൂമി ബുക്സിനെ. കയ്പേറിയ അനുഭവമായിരുന്നു. ആ അഭ്യർഥന അവർ തള്ളി.

ഇപ്പോൾ കാലിക്കറ്റ് സർവകലാശാലയിൽ ബിരുദ തലത്തിൽ പഠന വിഷയമാണ് ഈ പുസ്തകം.

## വിവാദങ്ങൾ
സംസ്ഥാന, കേന്ദ്ര സർക്കാരുകളുടെ ആദിവാസീ പുനരുദ്ധാരണ പദ്ധതികളുടെ പരാജയത്തെ പറ്റി തുറന്ന് ശബ്ദിക്കുന്ന ഈ ഗ്രന്ഥം ഒട്ടേറെ കോളിളക്കങ്ങൾ സൃഷ്ടിച്ചു. തുടർന്ന് 1963 ൽ കേരളാ സർക്കാർ ഈ പുസ്തകം കണ്ടു കെട്ടാനായുള്ള നീക്കം നടത്തി. നിയമസഭയിൽ ഭൂപരിഷ്കരണ നിയമത്തെക്കുറിച്ചുള്ള ചർച്ചയ്ക്കിടെ, ഒ. കോരൻ എം.എൽ.എ, വയനാട്ടിൽ ആദിവാസികൾ വൻകിട ഭൂവുടമകൾക്കു കീഴിൽ വെറും അടിമകളായി ജീവിക്കുകയാണെന്നതിനു തെളിവായി 'കേരളത്തിലെ ആഫ്രിക്ക'യുടെ കോപ്പി സ്പീക്കറുടെ മുമ്പാകെ ഹാജരാക്കി. അടിമത്തത്തെക്കുറിച്ചുള്ള പുസ്തകത്തിലെ പ്രസ്താവന രാജ്യത്തിനും തനിക്കും അപമാനകരമാണെന്നായിരുന്നു ആഭ്യന്തരമന്ത്രി പി.ടി. ചാക്കോയുടെ നിലപാട്. പുസ്തകം കണ്ടുകെട്ടാനും സർക്കാർ ഉദ്യോഗസ്ഥനായ ഗ്രന്ഥകാരനെതിരെ ഡിഫൻസ് ഓഫ് ഇന്ത്യ റൂൾസ് അനുസരിച്ച് നടപടി എടുക്കാനുമാണ് ശ്രമിച്ചത്. പുസ്തകത്തിലെ പല പ്രസ്താവനകളെപ്പറ്റിയും വിശദീകരണം നൽകേണ്ടിവന്നു. ഡിഫൻസ് ഓഫ് ഇന്ത്യ റൂൾസ് പ്രകാരം നടപടിയെടുക്കാൻ ബുദ്ധിമുട്ടാണെന്ന് ബോധ്യപ്പെട്ടപ്പോൾ ഗവൺമെന്റ് സർവന്റ്സ് കോൺടാക്ട് റൂൾസ് പുറത്തെടുത്തു. സർക്കാർ ഉദ്യോഗസ്ഥർ പുസ്തകം പ്രസിദ്ധീകരിക്കുന്നതിനുമുമ്പ് മുൻകൂർ അനുമതി വാങ്ങണമെന്നതായിരുന്നു നിയമം. 

## പുരസ്ക്കാരങ്ങൾ
*കേരള സാഹിത്യ അക്കാദമിയുടെ വിശിഷ്ട ഗ്രന്ഥത്തിനുള്ള പുരസ്ക്കാരം
*യുനസ്ക്കോ പുരസ്ക്കാരം
## അവലംബം


വർഗ്ഗം:വൈജ്ഞാനിക ഗ്രന്ഥങ്ങൾ
വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:കേരളത്തിലെ ആദിവാസികൾ
ബോളിഡ്‌

100px|വലത്ത്‌|ഉൽക്ക ഗ്രഹന്തരീക്ഷത്തിക്ഷത്തിലേക്ക് കടക്കുമ്പോൾ ഉണ്ടാകുന്ന മാറ്റം

**ബോളിഡ്** തികച്ചും പ്രകാശമാനമായതും, അന്തരീക്ഷത്തിലേക്ക് പ്രവേശിക്കുന്നതോടെ പൊട്ടിത്തെറിക്കുന്നതുമായ ഒരു ഉൽക്കയാണ്. ഭൗമശാസ്ത്രത്തിൽ ഇത് തീഗോളം എന്നും അറിയപ്പെടുന്നു. ബോളിഡ് ഉൽക്ക പൂർണ്ണ ചന്ദ്രനേക്കാൾ വെളിച്ചം വിതറുന്നവയാണ്. 2015 ഫെബ്രുവരി മാസം കേരളത്തിന്റെ വടക്കുപടിഞ്ഞാറു ദിശയിൽ ആകാശത്ത് എത്തി അന്തരീക്ഷത്തിൽ പൊട്ടിത്തെറിച്ച ഉൽക്കയുടെ അവശിഷ്ടങ്ങൾ തൃശൂർ, എറണാകുളം ജില്ലകളിൽ നിന്നെടുത്തത് ബോളിഡ് ഉൽക്കയുടെ അവശിഷ്ടങ്ങളാണെന്നാണ് പ്രാഥമിക നിഗമനം. 
 
## ചിത്രശാല

File:Fireball_geminids_2010-12-09_01-10ut.gif
File:Bolide.jpg|-14 അഥവാ അതിലധികം കാന്തിമാനം ഉള്ള പ്രകാശമാനമായ ഒരു ഉൽക്ക (ജ്യോതിശാസ്ത്രത്തിൽ ബോളിഡ് എന്നറിയപ്പെടുന്നു))


## അവലംബം

വർഗ്ഗം:ജ്യോതിശാസ്ത്രം
വർഗ്ഗം:ഉൽക്കകൾ
ശാന്താമണി മുദ്ദയ്യ

ബംഗലൂരു സ്വദേശിയായ ശിൽപ്പിയാണ് **ശാന്താമണി മുദ്ദയ്യ**(1964).  ഫോട്ടോഗ്രാഫി, വീഡിയോ എന്നീ മാധ്യമങ്ങളുപയോഗിച്ചും കലാവിന്യാസങ്ങൾ തീർക്കാറുണ്ട്. ശ്രീലങ്ക, പാരീസ്, നോർവെ ഉൾപ്പെടെ നിരവധി വിദേശ രാജ്യങ്ങളിലും സ്വദേശത്തും പ്രദർശനത്തിൽ പങ്കെടുത്തിട്ടുണ്ട്.
## ജീവിതരേഖ
ചാമരാജേന്ദ്ര അക്കാദമി ഓഫ് വിഷ്വൽ ആർട്സിൽ നിന്ന് പെയിന്റിംഗിൽ ബിരുദം നേടി. ബറോഡയിലെ എംഎസ് യൂണിവേഴ്‌സിറ്റിയിലാണ്, ശാന്താമണി  കലാപഠനം പൂർത്തിയാക്കിയത്. നശ്വരമായ പ്രകൃതിജന്യ വസ്തുക്കളാണ് കലാവിന്യാസങ്ങളിൽ ശാന്താമണി സാധാരണ ഉപയോഗിക്കാറുള്ളത്. കരിയും കടലാസും ഉപയോഗിച്ചു നിർമ്മിച്ചവയാണ് അധികവും. ചാൾസ് വാലസ് സ്കോളർഷിപ്പോടെ സ്കോട്ട്|ലാന്റിലെ ഗ്ലാസ്ഗോയിൽ പേപ്പർമേക്കിംഗിൽ ഉപരിപഠനം നടത്തി. 
## കൊച്ചി മുസിരിസ് ബിനാലെ 2014

2014 ലെ കൊച്ചി മുസിരിസ് ബിനാലെയിൽ 'ബാക്ക്‌ബോൺ' എന്ന കലാവിന്യാസം അവതരിപ്പിച്ചു. ബിനാലെയുടെ പ്രധാനവേദിയായ ആസ്പിൻവാൾ ഹൗസ് വളപ്പിൽ സിമന്റിലും സിൻഡറിലും തീർത്ത നട്ടെല്ലിന്റെ ആകൃതിയിലുള്ള ശിൽപ്പമാണ് 'ബാക്ക്‌ബോൺ'. കൽക്കരി കത്തിക്കുമ്പോൾ ബാക്കിയാവുന്ന സിൻഡർ (ഒരുതരം കരി) ഉപയോഗിച്ചാണ്  90 അടി നീളമുള്ള ഈ പ്രതിഷ്ഠാപനം തീർത്തിരിക്കുന്നത്.

## അവലംബം

## പുറം കണ്ണികൾ
* Shanthamani Muddaiah  
വർഗ്ഗം:ഇന്ത്യൻ ശില്പികൾ
ഒ. കോരൻ

രണ്ടും മൂന്നും കേരള നിയമ സഭകളിലെ അംഗവും സോഷ്യലിസ്റ്റ് നേതാവുമായിരുന്നു  **ഒ. കോരൻ** (1919 - 1981). 1952 - 56 കാലത്ത് മദ്രാസ് നിയമ സഭാംഗമായി തെരഞ്ഞെടുക്കപ്പെട്ടിരുന്നു. മൂന്നാം കേരള നിയമസഭയിലെ അച്യുതമേനോൻ മന്ത്രിസഭയിൽ (1-11-1969 മുതൽ 1-8-1970 വരെ) കൃഷി-ജലസേചന വകുപ്പു മന്ത്രിയുമായിരുന്നു.

## ജീവിതരേഖ
അദ്ധ്യാപകനായിരുന്ന ഒ. കോരൻ കർഷകരെ സംഘടിപ്പിച്ചാണ് പൊതു രംഗത്തെത്തിയത്. മലബാർ കിസാൻ പഞ്ചായത്തിന്റെ വൈസ് പ്രസിഡന്റും മലബാർ ഹരിജൻ സമാജത്തിന്റെ പ്രസിഡന്റുമായിരുന്നു. ഹരിജനോദ്ധാരണ പ്രവർത്തനങ്ങളിൽ സജീവമായിരുന്ന അദ്ദേഹം പി.എസ്.പി യുടെയും പിന്നീട് എസ്.എസ്.പി യുടെയും ജോയിന്റ് സെക്രട്ടറിയായിരുന്നു. 
1960 ൽ നീലേശ്വരത്തു നിന്നും 1967 ൽ കുഴൽമന്ദത്തു നിന്നും എസ്.എസ്.പി സ്ഥാനാർത്ഥിയായി തെരഞ്ഞെടുക്കപ്പെട്ടു. പിന്നീട് ജനതാ പാർട്ടിയിൽ ചേർന്ന അദ്ദേഹം അതിന്റെ സംസ്ഥാന കമ്മിറ്റി അംഗമായും അതിന്റെ കർഷക വിഭാഗമായ കർഷക ജനതയുടെ പ്രസി‍ഡന്റായും പ്രവർത്തിച്ചു. 
## അവലംബം


വർഗ്ഗം:1919-ൽ ജനിച്ചവർ
വർഗ്ഗം:1981-ൽ മരിച്ചവർ
വർഗ്ഗം:മരിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:കേരളത്തിലെ പ്രജാ സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:കേരളത്തിലെ സംയുക്ത സോഷ്യലിസ്റ്റ് പാർട്ടി പ്രവർത്തകർ
വർഗ്ഗം:രണ്ടാം കേരള നിയമസഭാംഗങ്ങൾ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:കേരളത്തിലെ കൃഷിവകുപ്പ് മന്ത്രിമാർ
വർഗ്ഗം:കേരളത്തിലെ ജലവിഭവവകുപ്പ് മന്ത്രിമാർ
കബീർ പുരസ്‌കാരം

ഇതര സമുദായങ്ങളിലോ ജാതിയിലോ വംശങ്ങളിലോ ഉള്ളവരുടെ ജീവനും സ്വത്തും സംരക്ഷിക്കുന്നതിൽ അസാമാന്യമായ ശാരീരിക/മാനസിക ധീരത പ്രകടിപ്പിക്കുന്ന വ്യക്തികൾക്കായി കേന്ദ്ര ആഭ്യന്തര വകുപ്പ് ഏർപ്പെടുത്തിയതാണ് കബീർ പുരസ്‌കാരം. രണ്ടു ലക്ഷം, ഒരു ലക്ഷം, അൻപതിനായിരം രൂപയും പ്രശസ്തിപത്രവും ശില്പവുമുൾപ്പെടെയുള്ള പുരസ്‌കാരം മൂന്നു ഗ്രേഡുകളിലായി നൽകും. 
## അവലംബം


വർഗ്ഗം:ഇന്ത്യൻ പുരസ്കാരങ്ങൾ
വിസ്തീർണ്ണമനുസരിച്ചുള്ള മരുഭൂമികളുടെ പട്ടിക

വിസ്തീർണ്ണമനുസരിച്ചുള്ള ലോകത്തിലെ മരുഭൂമികളുടെ പട്ടികയാണിത്.  -നേക്കാൾ വിസ്തീർണ്ണമുള്ള മരുഭൂമികളെല്ലാം ഇവിടെ ഉൾപ്പെടുത്തിയിരിക്കുന്നു.


## അവലംബം

*
വർഗ്ഗം:വിസ്തീർണ്ണമനുസരിച്ചുള്ള പട്ടികകൾ
മീര കൊസാംബി

രാജ്യാന്തര പ്രശസ്തയായ സാമൂഹിക ശാസ്ത്രജ്ഞയായിരുന്നു  **മീര കൊസാംബി**(24 ഏപ്രിൽ 1939 - 26 ഫെബ്രുവരി 2015).

## ജീവിതരേഖ
മാർക്സിസ്റ്റ് ചരിത്രകാരനും ഗണിത ശാസ്ത്രജ്ഞനുമായിരുന്ന ഡി.ഡി. കൊസാംബിയുടെ ഇളയ മകളായി ജനിച്ചു. സ്റ്റോക്ഹോം സർവകലാശാലയിൽ നിന്ന് സോഷ്യോളജിയിൽ ഡോക്ടറേറ്റ് നേടി. വിവിധ കോളജുകളിൽ അധ്യാപികയായിരുന്നു. മുംബൈ എസ്.എൻ.ഡി.ടി വനിത സർവകലാശാലയിൽ സ്ത്രീപഠന ഗവേഷണകേന്ദ്രത്തിൻെറ ഡയറക്ടറായി ഒരു ദശാബ്ദക്കാലം പ്രവർത്തിച്ചു. 19ാം നൂറ്റാണ്ടിലെ സ്ത്രീവിമോചക പണ്ഡിത രമാബായിയുടെ രചനകളാണ് മീര കൊസാംബിയെ പ്രശസ്തയാക്കിയത്.

രമാബായിയുടെ രചനകൾ മറാത്തിയിൽനിന്ന് ഇംഗ്ളീഷിലേക്ക് മൊഴിമാറ്റി. അഞ്ചിലേറെ പുസ്തകങ്ങൾ മറ്റുള്ളവർക്കൊപ്പവും എഴുതിയിട്ടുണ്ട്. അവിവാഹിതയാണ്.

എഴുപത്തഞ്ചാം വയസ്സിൽ മരണമടഞ്ഞു.
## കൃതികൾ
*1986 ബോംബെ ഇൻ ട്രൻസിഷൻ ഛ ദ ഗ്രോത്ത് ആൻഡ് സോഷ്യൽ ഇക്കോളജി ഓഫ് എ കൊളോണിയൽ സൊസൈറ്റി (Bombay in Transition : The Growth and Social Ecology of a Colonial City, 1880-1980, Stockholm, Sweden: Almqvist & Wiksell International)
*വിമൻസ് ഒപ്രഷൻസ് ഇൻ ദ പബ്ലിക് ഗേസ് 
*1994 അർബനൈസേഷൻ ആൻഡ് അർബൻ ഡെവലപ്മെൻറ് ഇൻ ഇന്ത്യ
*1995 പണ്ഡിത രമാബായിസ് ഫെമിനിസ്റ്റ് ആന്റ് ക്രിസ്ത്യൻ കൺവെർഷൻസ്
*ഫെമിനിസ്റ്റ് എസ്സേസ് ഇൻ സോഷ്യൽ ഹിസ്റ്ററി

## അവലംബം


വർഗ്ഗം:സാമൂഹ്യശാസ്ത്രജ്ഞർ
വർഗ്ഗം:1939-ൽ ജനിച്ചവർ
വർഗ്ഗം:ഏപ്രിൽ 24-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഫെബ്രുവരി 26-ന് മരിച്ചവർ
ക്രോണപിയോ

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു സസ്തനി ആണ് **ക്രോണപിയോ**. അർജന്റീനയിൽ നിന്നാണ് ഇവയുടെ ഫോസ്സിൽ  കിട്ടിയിട്ടുള്ളത്.ഐസ് അജ് സിനിമയിലെ സ്ക്രാട്മായി ഇവയ്ക്ക് രൂപ സാദൃശ്യം ഉണ്ട് . "

## ഫോസ്സിൽ

വർഗ്ഗം:ക്രിറ്റേഷ്യസ് കാലത്തെ ജീവികൾ
ഫെന്നെക് കുറുക്കൻ

സഹാറ മരുഭൂമിയിൽ താമസിക്കുന്ന പ്രത്യേകയിനം കുറുക്കനാണ് **ഫെന്നെക് കുറുക്കൻ**. രാത്രി സഞ്ചാരികളായ ഇവർ ചൂടിൽ നിന്ന് രക്ഷനേടാനായി പകൽ മുഴുവൻ ഭൂമിക്കടിയിലെ മാളങ്ങളിൽ വസിക്കുന്നു. പല്ലികൾ, പ്രാണികൾ തുടങ്ങിയവയാണ് ഇവയുടെ ഇഷ്ട ആഹാരങ്ങൾ. നീണ്ട ചെവികൾ, അസാധാരണമായ കേൾവി ശക്തി എന്നിവയാണ് ഇവയുടെ പ്രത്യേകതകൾ.
## അവലംബം

വർഗ്ഗം:കുറുക്കന്മാർ
വർഗ്ഗം:ആഫ്രിക്കയിലെ സസ്തനികൾ
വർഗ്ഗം:സഹാറയിലെ ജന്തുജാലം